
 讞讬讬砖讬谞谉 诇砖谞讬 砖讜讬专讬 讜讗''诇 专讘 讞住讚讗 诇专讘讛 驻讜拽 注讬讬谉 讘讛 讚诇讗讜专转讗 讘注讬 诪讬谞讱 专讘 讛讜谞讗 谞驻拽 讚拽 讜讗砖讻讞 讚转谞谉 讻诇 诪注砖讛 讘''讚 讛专讬 讝讛 讬讞讝讬专 讜讛讗 讘讬 讚讬谞讗 讚专讘 讛讜谞讗 讚讻讬 诪拽讜诐 砖讛砖讬讬专讜转 诪爪讜讬讜转 讚诪讬 讜拽讗 驻砖讬讟 专讘讛 讚讬讞讝讬专 讗诇诪讗 讗讬 讛讜讞讝拽讜 砖谞讬 讬讜住祝 讘谉 砖诪注讜谉 讗讬谉 讗讬 诇讗 诇讗 注讘讚 专讘讛 注讜讘讚讗 (讘讛讛讜讗 讙讬讟讗 讚讗砖转讻讞) 讘讬 讻讬转谞讗 讚驻讜诪讘讚讬转讗 讻砖诪注转讬讛 讗讬讻讗 讚讗诪专讬 讛讬讻讗 讚诪讝讘谞讬 讻讬转谞讗 讜讛讜讗 砖诇讗 讛讜讞讝拽讜 讗注''讙 讚砖讻讬讞讬谉 砖讬讬专转讗 讜讗讬讻讗 讚讗诪专讬 讛讬讻讗 讚转专讜 讻讬转谞讗 讜讗注''讙 讚讛讜讞讝拽讜 讚诇讗 砖讻讬讞讗 砖讬讬专讜转 专讘讬 讝讬专讗 专诪讬 诪转谞讬转讬谉 讗讘专讬讬转讗 讜诪砖谞讬 转谞谉 讛诪讘讬讗 讙讟 讜讗讘讚 讛讬诪谞讜 诪爪讗讜 诇讗诇转专 讻砖专 讜讗诐 诇讗讜 驻住讜诇 讜专诪讬谞讛讬 诪爪讗 讙讟 讗砖讛 讘砖讜拽 讘讝诪谉 砖讛讘注诇 诪讜讚讛 讬讞讝讬专 诇讗砖讛 讗讬谉 讛讘注诇 诪讜讚讛 诇讗 讬讞讝讬专 诇讗 诇讝讛 讜诇讗 诇讝讛 拽转谞讬 诪讬讛转 讘讝诪谉 砖讛讘注诇 诪讜讚讛 讬讞讝讬专 诇讗砖讛 讜讗驻讬诇讜 诇讝诪谉 诪专讜讘讛 讜诪砖谞讬 讻讗谉 讘诪拽讜诐 砖讛砖讬讬专讜转 诪爪讜讬讜转 讜讻讗谉 讘诪拽讜诐 砖讗讬谉 讛砖讬讬专讜转 诪爪讜讬讜转 讗讬讻讗 讚讗诪专讬 讜讛讜讗 砖讛讜讞讝拽讜 讚诇讗 谞讛讚专 讜讛讬讬谞讜 讚专讘讛 讗讬讻讗 讚讗诪专讬 讗注''讙 讚诇讗 讛讜讞讝拽讜 诇讗 谞讛讚专 讜驻诇讬讙讗 讚专讘讛 讘砖诇诪讗 专讘讛 诇讗 讗诪专 讻专' 讝讬专讗 诪转谞讬转讬谉 讗诇讬诪讗 诇讬讛 诇讗拽砖讜讬讬 讗诇讗 专讘讬 讝讬专讗 诪''讟 诇讗 讗诪专 讻专讘讛 讗诪专 诇讱 诪讬 拽讗 转谞讬 讛讗 讗诪专 转谞讜 谞讜转谞讬谉 讜讗驻讬' 诇讝诪谉 诪专讜讘讛 讚诇诪讗 讛讗 讗诪专 转谞讜 谞讜转谞讬谉 讜诇注讜诇诐 讻讚拽讬讬诪讗 诇谉 诇讗诇转专 诇诪''讚 诇专' 讝讬专讗 讘诪拽讜诐 砖讛砖讬讬专讜转 诪爪讜讬讜转 讜讗注''讙 砖诇讗 讛讜讞讝拽讜 砖谞讬 讬讜住祝 讘谉 砖诪注讜谉 讜驻诇讬讙讗 讚专讘讛 讘诪讗讬 拽讗 诪讬驻诇讙讬 专讘讛 住讘专 讚拽转谞讬 讻诇 诪注砖讛 讘''讚 讛专讬 讝讛 讬讞讝讬专 讚讗砖转讻讞 讘讘''讚 注住拽讬谞谉 讜讘''讚 讻诪拽讜诐 砖讛砖讬讬专讜转 诪爪讜讬讜转 讜讛讜讗 砖讛讜讞讝拽讜 诇讗 讬讞讝讬专 诇讗 讛讜讞讝拽讜 讬讞讝讬专 讜专讘讬 讝讬专讗 讗诪专 诇讱 诪讬 拽转谞讬 讻诇 诪注砖讛 讘''讚 砖谞诪爪讗讜 讘讘''讚 讻诇 诪注砖讛 讘''讚 讬讞讝讬专 拽转谞讬 讜诇注讜诇诐 讚讗砖转讻讞 讗讘专讗讬 专' 讬专诪讬讛 讗诪专 讻讙讜谉 讚拽讗 讗诪专讬 注讚讬诐 诪注讜诇诐 诇讗 讞转诪谞讜 讗诇讗 注诇 讙讟 讗讞讚 砖诇 讬讜住祝 讘谉 砖诪注讜谉 讗讬 讛讻讬 诪讗讬 诇诪讬诪专讗 诪讛讜 讚转讬诪讗 诇讬讞讜砖 讚诇诪讗 讗转专诪讬 砖诪讗 讻砖诪讗 讜注讚讬诐 讻注讚讬诐 拽讗 诪砖诪注 诇谉 专讘 讗砖讬 讗诪专 讻讙讜谉 讚拽讗 讗诪专 谞拽讘 讬砖 讘讜 讘爪讚 讗讜转 驻诇讜谞讬转 讜讚讜拽讗 讘爪讚 讗讜转 驻诇讜谞讬转 讗讘诇 谞拽讘 讘注诇诪讗 诇讗 专讘 讗砖讬 诪住驻拽讗 诇讬讛 住讬诪谞讬诐 讗讬 讚讗讜专讬讬转讗 讗讬 讚专讘谞谉 专讘讛 讘专 讘专 讞谞讛 

 讞讬讬砖讬谞谉 诇砖谞讬 砖讜讬专讬. 讗注''驻 砖讘讗 讗讞讚 诇驻谞讬谞讜 讜讗诪专 诪诪谞讬 谞驻诇 讜驻诇讜谞讬 讛讬讛 诪砖诇讞讜 诇讗砖转讜 讜讬讜讚注讬谉 讗谞讜 砖讗讬谉 砖诐 讘砖讜讬专讬 砖谞讬 讗谞砖讬诐 砖砖诪讜转讬讛谉 砖讜讬谉 讞讬讬砖讬谞谉 砖诪讗 砖讜讬专讬 讗讞专转 讬砖 讜讬砖 讘讛 讬讜住祝 讘谉 砖诪注讜谉 讗讞专: 讜讗诪专 诇讬讛 专讘 讞住讚讗 诇专讘讛 讙专住讬谞谉: 讻诇 诪注砖讛 讘''讚 讛专讬 讝讛 讬讞讝讬专. 讻诇 诪讬诇转讗 讚讗转讗 诇讘''讚 诇拽讬讬诐 讚诇讬讻讗 诇诪讬讞砖 诇谞诪诇讱 注诇讬讛谉 砖诇讗 诇讬转谞谉 讛专讬 讝讛 讬讞讝讬专 讜讝讛 诪拽讜讬诐 讘讘''讚 讛讬讛 讜诇讻讱 讛讜讘讗 砖诐: 讻砖诪注转讬讛. 讚讘注讬谞谉 转专转讬 讜讛讻讗 讞讚讗 讛讜讗 讚讛讜讗讬 讜讗讻砖专讬讛: 讛讬讻讗 讚诪讝讘谞讬 讻讬转谞讗. 讚砖讬讬专讜转 诪爪讜讬讜转 砖诐 诇讘讗 讜诇拽谞讜转 讜讗讛讚专讬讛 诪砖讜诐 讚诇讗 讛讜讞讝拽讜 砖谞讬 讬讜住祝 讘谉 砖诪注讜谉 讘注讬专 砖谞讻转讘 讘讛 讜诇讗 讞讬讬砖讬谞谉 诇讜诪专 讬砖 注讬专 讗讞专转 砖砖诪讛 讻讝讜: 讜讗讬讻讗 讚讗诪专讬 讛讬讻讗 讚转专讜 讻讬转谞讗. 讘诪讬 讛诪砖专讛 砖诐 谞诪爪讗 讛讙讟 讜诪讗讬 讻砖诪注转讬讛 砖讛讜讞讝拽讜 砖谞讬 讬讜住祝 讘谉 砖诪注讜谉 讘讗讜转讛 注讬专 砖谞讻转讘 讘讛 讜讗讻砖专讬讛 讚讘诪拽讜诐 砖谞诪爪讗 讘讜 诇讗 讛讬讜 砖讬讬专讜转 诪爪讜讬讜转: 讘砖诇诪讗 专讘讛. 讚讗诪专 砖讬谞讜讬讗 讗专讜诪讬讗 讚诪转谞讬转讬谉 讚讙讬讟讬谉 讗诪转谞讬' 讚谞讝讬拽讬谉: 诇讗 讗诪专 讻专' 讝讬专讗. 讚专诪讗 诪转谞讬' 讗讘专讬讬转讗: 讚诪转谞讬转讬谉 讗诇讬诪讗 诇讬讛 诇讗拽砖讜讬讬. 诪砖讜诐 讚讛讬讗 注讬拽专 讜讬砖 转讬诪讛 讻砖住讜转专讜转 讝讜 讗转 讝讜 讜爪专讬讱 诇讞讝专 砖讬转讬讬砖讘讜 讚讗讬诇讜 讘专讬讬转讗 讬砖 诇讜诪专 讗讬谞讛 注讬拽专 专讘讬 诇讗 砖谞讗讛 专讘讬 讞讬讬讗 诪谞讬讬谉 诇讜: 讜诇注讜诇诐 讻讚拽讬讬诪讗 诇谉 讻砖谞诪爪讗 诇讗诇转专. 讜讗诐 诇讗讜 驻住讜诇 砖诪讗 讗讬谞讜 砖诇 讝讛 讗讘诇 讘专讬讬转讗 诇讬讻讗 诇砖谞讜讬讬 讛讻讬 讚讻讬讜谉 讚转谞讗 讘讛讚讬讗 讬讞讝讬专 诇讗砖讛 讛讜讛 诇讬讛 诇驻诇讜讙讬 讘讬谉 诇讗诇转专 讘讬谉 诇讝诪谉 诪专讜讘讛 讚诇讗 讚诪讬讗 诇诪转谞讬转讬谉 讚讛转诐 诇讗 讬讞讝讬专 转谞讗 讜诪讚讜拽讬讗 讛讜讛 讚讬讬拽 讬讞讝讬专 讛讬讻讗 讚讗诪专 转谞讜 讜讻讬讜谉 讚诇讗 转谞讗 讬讞讝讬专 诇讗 讛讜讛 诇讬讛 诇驻诇讜讙讬: 讚讗砖转讻讞 讗讘专讗讬. 砖讗讬谉 讛砖讬讬专讜转 诪爪讜讬讜转: 专' 讬专诪讬讛 讗诪专. 讛讗 讚拽转谞讬 讬讞讝讬专 讻讙讜谉 讚讗诪专讬 注讚讬诐 讛讞转讜诪讬谉 讘讜 诪注讜诇诐 诇讗 讞转诪谞讜 讻讜': 讜讚讜拽讗 讘爪讚 讗讜转 驻诇讜谞讬转. 讚讛讜讛 诇讬讛 住讬诪谉 诪讜讘讛拽 讜讗驻讬诇讜 讗诐 转讬诪爪讬 诇讜诪专 讙讘讬 讞讝专转 讗讘讬讚讛 讘住讬诪谞讬谉 讚讗讬讘注讬讗 诇谉 诇拽诪谉 (讚祝 讻讝.) 讚讗讜专讬讬转讗 讗讜 讚专讘谞谉 讗驻讬诇讜 驻砖讟转 住讬诪谞讬谉 讚专讘谞谉 讬砖 诇住诪讜讱 注诇 住讬诪谉 诪讜讘讛拽 讻讝讛 诇诪砖专讬 讗砖转 讗讬砖 讚讗讜专讬讬转讗: 诪住驻拽讗 诇讬讛 诇专讘 讗砖讬 住讬诪谞讬谉. 砖诪讞讝讬专讬谉 讘讛谉 讗讘讬讚讛 讗讬 讚讗讜专讬讬转讗 讛讬讗 讜讗驻讬诇讜 讘讗讬住讜专 讚讗讜专讬讬转讗 住诪讻讬谞谉 讗住讬诪谉 讻诇 讚讛讜: 讗讬 讚专讘谞谉. 讜讚讜拽讗 讘讗讘讬讚讛 砖讛驻拽专 讘''讚 讛驻拽专 讗讘诇 讘诪讬讚讬 讚讗讬住讜专讗 诇讗 住诪讻讬谞谉 讜讗讬 拽砖讬讗 谞讬诪讗 讛讻讬 拽住讘专 住讬诪谞讬谉 讚专讘谞谉 讜谞驻砖讜讟 讘注讬讬谉 讚诇拽诪谉 诇讗讜 驻讬专讻讗 讛讬讗 讚诪谞诇谉 讚驻砖讬讟讗 诇讬讛 讗讬 谞诪讬 诪住驻拽讗 诇讬讛 讗讬转 注诇讬讛 诇诪讬住专 诪住驻讬拽讗: 

 讞讬讬砖讬谞谉 诇砖谞讬 砖讜讬专讬. 讜讗''转 讗''讻 诇专讘 讛讜谞讗 讛讬讗讱 讬讙专砖 讻诇 讗讚诐 讗转 讗砖转讜 诇专''诪 讚讗讬谞讜 诪讜讻讬讞 诪转讜讻讜 讻讬讜谉 讚讞讬讬砖讬谞谉 诇砖谞讬 砖讜讬专讬 讜讬''诇 讻讬讜谉 讚诇讗 讛讜讞讝拽讜 讛讜讬 砖驻讬专 诪讜讻讬讞 诪转讜讻讜 讜诪''诪 讻砖谞驻诇 讞讬讬砖讬谞谉: 谞驻拽 讚拽 讜讗砖讻讞 讻诇 诪注砖讛 讘''讚 讛专讬 讝讛 讬讞讝讬专. 驻专砖''讬 讚讛讛讜讗 讙讬讟讗 讛讜讛 讻转讬讘 讘讬讛 讛谞驻拽 讜驻砖讬讟 砖驻讬专 诪诪转谞讬' 讚诪注砖讛 讘''讚 讬讞讝讬专 讗讱 诪讛 砖驻讬专砖 讻砖谞驻诇 诪谉 讛砖诇讬讞 拽砖讛 讚讗''讻 诪讛 诪讜注讬诇 讛讛谞驻拽 讻讬讜谉 砖诇讗 讘讗 诇讬讚 讛讗砖讛 注讚讬讬谉 讚讗诐 讬砖 诇讞讜砖 诇谞诪诇讱 讘诇讗 讛谞驻拽 讛讻讬 谞诪讬 讬砖 诇讞讜砖 诇讛谞驻拽 讜转讜 讚讘注诇 诇讗 诪拽讬讬诐 讙讬讟讗 讜讬''诇 讚讗讬 讻转讬讘 讘讬讛 讛谞驻拽 诪讬讬专讬 砖谞驻诇 诪谉 讛讗砖讛 讜砖讜讗诇转 讗讜转讜 讛讗砖讛 讜讗讜诪专转 砖讛讜讗 砖诇讛 讜拽讗 驻砖讬讟 讚讬讞讝讬专 讜诇讗 讞讬讬砖讬谞谉 砖诪讗 诪砖拽专转 讜诪讗砖讛 讗讞专转 谞驻诇 讗注''讙 讚讛砖讬讬专讜转 诪爪讜讬讜转 讻讬讜谉 讚诇讗 讛讜讞讝拽讜 讻诪讜 讘诪注砖讛 讘''讚 讚讬讞讝讬专 讜讗注''讙 讚讗砖转讻讞 讘讘''讚 砖讛砖讬讬专讜转 诪爪讜讬讜转 讜诇讗 讞讬讬砖讬谞谉 砖诪讗 诪讗讞专 谞驻诇 讻讬讜谉 讚诇讗 讛讜讞讝拽讜 讜讗讬 诪讬讬专讬 砖讛砖诇讬讞 砖讜讗诇讜 诇讙专砖 讗转 讛讗砖讛 讬''诇 讚诇讗 讻转讬讘 讘讜 讛谞驻拽 讜诪讜讻讬讞 谞诪讬 砖驻讬专 讻讬讜谉 讚讘诪注砖讛 讘''讚 讬讞讝讬专 讚诇讗 讞讬讬砖讬谞谉 诇谞诪诇讱 讚讻讬讜谉 砖讻转讜讘 讘讜 讛谞驻拽 讜讚讗讬 谞注砖讛 讛诇讜讗讛 讚诇讜讛 诇讗 诪拽讬讬诐 砖讟专讗 讻讚讗诪专讬谞谉 诇拽诪谉 讘驻专拽讬谉 (讚祝 讻:) 讜诇讗 讞讬讬砖讬谞谉 谞诪讬 砖诪讗 诪讗讞专 谞驻诇 讗注''讙 讚讛砖讬讬专讜转 诪爪讜讬讜转 讻讬讜谉 讚诇讗 讛讜讞讝拽讜 讘讛讛讬讗 讙讬讟讗 谞诪讬 讚讗砖转讻讞 砖讛砖诇讬讞 砖讜讗诇 讛讙讟 讜诇讗 砖讬讬讱 诇诪讬诪专 谞诪诇讱 讻讬讜谉 砖讛讙讟 讘讬讚 讛砖诇讬讞 讚讗讬谉 讬讻讜诇 诇讘讟诇 讛讙讟 砖诇讗 讘驻谞讬 讛砖诇讬讞 讜诇讗 谞讬讞讜砖 讻诪讜 讻谉 砖诪讗 诪讗讞专 谞驻诇 讗祝 注诇 讙讘 讚讛砖讬讬专讜转 诪爪讜讬讜转 讻讬讜谉 讚诇讗 讛讜讞讝拽讜 讜讗''转 讗讘讬讬 讚讗诪专 驻' 讛讗砖讛 砖讛诇讻讛 (讬讘诪讜转 讚祝 拽讟讜: 讜砖诐) 讚讞讬讬砖讬谞谉 诇转专讬 讬爪讞拽 讗驻讬' 诇讗 讛讜讞讝拽讜 转拽砖讬 诇讬讛 诪诪转谞讬转讬谉 讚讻诇 诪注砖讛 讘''讚 讛专讬 讝讛 讬讞讝讬专 讜讬''诇 讚诪讜拽讬 诇讛 讚讗砖转讻讞 讞讜抓 诇讘''讚 砖讗讬谉 讛砖讬讬专讜转 诪爪讜讬讜转 讻专' 讝讬专讗 讗讘诇 诇讙讘讬 转专讬 讬爪讞拽 诇讗 砖讬讬讱 诇驻诇讜讙讬 讘讬谉 诪爪讜讬讜转 诇砖讗讬谉 诪爪讜讬讜转 讚诇注讜诇诐 讬砖 诇讛住转驻拽 讘讬爪讞拽 诪注讬专 讗讞专转 讻诪讜 诪注讬专 讝讗转 讗讬 谞诪讬 诪讜拽讬 诪转谞讬' 讚讗砖转讻讞 讘讘''讚 讜讗驻讬' 讛讻讬 诇讗 讞讬讬砖讬谞谉 诇讗讞专 讻讬讜谉 砖讝讛 讛讗讬砖 砖讜讗诇 讙讟 讜讬讚注讬谞谉 砖讗讘讚 讙讟 讜讗讬谉 讗谞讜 诪讻讬专讬谉 讗讞专 讗讬谉 诇讞讜砖 砖诪讗讞专 谞驻诇 讜谞驻诇 诪诪谞讜 讻诪讜 讻谉 讻讗谉 讗讘诇 讛转诐 讗讬谉 讗谞讜 讬讜讚注讬诐 讗讬讝讛 讬爪讞拽 诪转 讗诐 诪注讬专 讝讗转 讗讜 诪注讬专 讗讞专转: 讗讬谉 讛讘注诇 诪讜讚讛 诇讗 讬讞讝讬专. 讗注''讙 讚谞讗诪谞转 诇讜诪专 讙专砖转谞讬 (讙讬讟讬谉 讚祝 住讚:) 讛讻讗 讗讬谞讛 谞讗诪谞转 讚诪注讬讝讛 驻谞讬讛 讻讬讜谉 讚讛讙讟 诪住讬讬注讛: 讜讗驻讬诇讜 诇讝诪谉 诪专讜讘讛. 转讬诪讛 讻讬讜谉 . 砖诪讜讚讛 砖诪诪谞讛 谞驻诇 讜讻讘专 讙讬专砖讛 讗诪讗讬 讛讜讛 诇谉 诇诪讬诪专 讚诇讗 讬讞讝讬专 讻讬讜谉 讚谞讗诪谉 诇讜诪专 讙专砖转讬讛 讻讚讗诪专 驻专拽 讬砖 谞讜讞诇讬谉 (讘''讘 讚祝 拽诇讚:) 讗驻讬诇讜 谞驻诇 诪讗讞专 谞讞讝讬专 诇讛 诇专讗讬讛 讘注诇诪讗 讜讬''诇 讚谞讗诪谉 诇讜诪专 讙专砖转讬讛 讜转讛讗 诪讙讜专砖转 诪讻讗谉 讜诇讛讘讗 讛讜讗讬诇 讜讘讬讚讜 诇讙专砖讛 讗讘诇 讛讻讗 砖讗讜诪专 砖讻讘专 讙专砖讛 诪讝诪谉 讛讻转讜讘 讘讙讟 讻诪讜 砖讗讬谞讜 谞讗诪谉 诇诪驻专注 讻讱 讗讬谞讜 谞讗诪谉 诇讛讘讗 讜讬讞讝讬专 诇讗砖讛 讚拽转谞讬 讛讬讬谞讜 讘注讚讬诐 讜转转讙专砖 讘讜 讘讞讝专讛 讝讜 讜诇讗 讞讬讬砖讬谞谉 砖诪讗 诪讗讞专 谞驻诇 讜讗驻讬诇讜 诇讝诪谉 诪专讜讘讛: 诪注讜诇诐 诇讗 讞转诪谞讜 讗诇讗 注诇 讙讟 讗讞讚 讻讜'. 讜讗讜诪专 讛讘注诇 砖讛讜讗 讗讜转讜 讬讜住祝 讜讗''转 讜讛诇讗 讻砖讗讬谉 讛注讚讬诐 讗讜诪专讬诐 讻谉 讗讬谞讜 谞讗诪谉 诇讜诪专 砖讛讜讗 砖诇讜 讗诇讗 讗谞讜 讞讜砖砖讬谉 砖诪讗 诪讗讞专 谞驻诇 讜注转讛 砖注讚讬诐 讗讜诪专讬诐 砖诇讗 讞转诪讜 讗诇讗 注诇 讙讟 讗讞讚 砖诇 讬讜住祝 讘谉 砖诪注讜谉 诇诪讛 讬讛讗 谞讗诪谉 诇讬讞讜砖 砖诪讗 诇讗讞专 讞转诪讜 讜诇讗 诇讝讛 讜讬''诇 讚讗祝 讻讬 讗讬谉 注讚讬诐 诪讛 砖讗讬谞讜 谞讗诪谉 讗注''讙 砖讗讜诪专 诪讻讬专 讗谞讬 砖讛讜讗 砖诇讬 诇驻讬 砖诪住驻拽 讗讜诪专 砖讛讜讗 砖诇讜 诇驻讬 砖住讘讜专 砖诇讗 讗讬讘讚 讗讞专 讙讟 专拽 讛讜讗 诇讻讱 讗讜诪专 砖讛讜讗 砖诇讜 讗注''驻 砖讗讬谞讜 诪讻讬专 讗讘诇 讻砖注讚讬诐 讗讜诪专讬诐 砖诇讗 讞转诪讜 专拽 注诇 讙讟 讗讞讚 砖诇 讬讜住祝 讘谉 砖诪注讜谉 讘诪讝讬讚 诇讗 讬砖拽专 讗诐 讞转诪讜 诇讗讞专 诇讜诪专 砖诇讗 讞转诪讜 讚讗讬谞讜 讞砖讜讚 诇拽诇拽诇讛 讻诪讜 砖谞讗诪谉 诇讜诪专 讙专砖转讬讛 讜讗讬转 住驻专讬诐 讚讙专住讬 讗诇讗 注诇 讙讟 讗讞讚 砖诇 讬讜住祝 讘谉 砖诪注讜谉 讝讛 讗转讬 砖驻讬专 讟驻讬 讜爪专讬讱 诇讜诪专 砖诇讗 专讗讜 注讚讬诐 讛讞转讬诪讛 讚讗讬 专讗讜 讛讞转讬诪讛 砖讛讬讗 砖诇讛诐 讗''讻 讛讜讛 诇讬讛 诇诪讬诪专 诪讛讜 讚转讬诪讗 讚诇诪讗 讗转专诪讗讬 注讚讬诐 讻注讚讬诐 讜讞转讬诪讛 讻讞转讬诪讛: 

专讘讬谞讜 讞谞谞讗诇

讗讬讻讗 讚讗诪专讬 讛讬讻讗 讚转专讜 讻讬转谞讗 讜讗注"讙 讚讛讜讞讝拽讜 讚讛讗 诇讗 砖讻讬讞谉 砖讬讬专转讗 讛转诐. 



专' 讝讬专讗 专诪讬 诪转谞讬' 讗讘专讬讬转讗 讜诪砖谞讬 转谞谉 讛诪讘讬讗 讙讟 讜讗讘讚 诪诪谞讜 讜讻讜' 讚讘专讬诐 驻砖讜讟讬诐 讛诐 诪讬讛讜 讗讬爪讟专讻讬谞谉 诇讘专讜专讬 讚讻专' 讝讬专讗 诪住转讘专讗 讜讻诇讬砖谞讗 讘转专讗 讚转谞讬 讗讬讻讗 讚讗诪专讬 讗注"讙 讚诇讗 讛讜讞讝拽讜 砖谞讬 讬讜住祝 讘谉 砖诪注讜谉 讘注讬专 讗讞转 诇讗 谞讛讚专 讜驻诇讬讙讗 讚专讘讗 诪讚讞讝讬谞谉 诪转谞讬' 讚驻砖讬讟 诪讬谞讛 专讘讗 讻诇 诪拽讜诐 砖诇讗 讛讜讞讝拽讜 砖谞讬 讬讜住祝 讘谉 砖诪注讜谉 讘注讬专 讗讞转 讬讞讝讬专 讜注讘讚 注讜讘讚讗 讜住诪讱 讗讛讗 讚转谞讬 讻诇 诪注砖讛 讘"讚 讛专讬 讝讛 讬讞讝讬专 讜诇讗 住诇拽讗 砖诪注转讗 讻讟注诪讗 讚专讘讗 讗诇讗 讗讜拽诪讗 专' 讬专诪讬讛 讻讙讜谉 讚讗诪专讬 注讚讬诐 诪注讜诇诐 诇讗 讞转诪谞讜 讗诇讗 注诇 讙讟 讗讞讚 砖诇 讬讜住祝 讘谉 砖诪注讜谉 讜讻讜' 讜专讘 讗砖讬 讚讛讜讗 讘转专讗 讗讜拽诪讗 讻讙讜谉 讚讗诪专 (注讚讬诐) 谞拽讘 讬砖 讘讜 讘爪讚 讗讜转 驻诇讜谞讬 砖讛讜讗 住讬诪谉 诪讜讘讛拽 讗讘诇 谞拽讘 讘注诇诪讗 诇讗 诪讻诇诇 讚砖讬谞讜讬讗 讚专讘讗 诇讗 砖讬谞讜讬讗 讚住诪讻讗 讛讜讗 讜讗注"讙 讚注讘讚 注讜讘讚讗 讻砖诪注转讬讛 讗讬讛讜 讛讜讗 讚注讘讚 讜讗讞专讬谞讬 诇讗 注讘讚讜 讻讜讜转讬讛 讜讻讬 讛讗讬 讙讜讜谞讗 诇讞讜诪专讗 注讘讚讬谞谉 讛讗 讚讗讬专讻住 诇讬讛 讙讬讟讗 讘讘讬 诪讚专砖讗 诇专讘讛 讘专 讞谞讗 讜讗讛讚专讜讛 诇讬讛 讜诇讗 讬讚注 讗讬 讘住讬诪谞讗 讚讗讬转 诇讬讛 讘讙讜讬讛 讗讬 讘讟讘讬注讜转 注讬谞讗 诪住讬讬注讗 诇讛讗 讚讗诪专谞讗.





讛诪讗讬专讬

诇讗 诪爪讗讜 诇讗诇转专 讗诇讗 诇讗讞专 讝诪谉 讜讛讜讗 讗讞专 砖砖讛讛 砖诐 讗讚诐 诇砖讟讛 专讗砖讜谞讛 讗讜 讗祝 砖注讘专 诇砖讟讛 讗讞专讜谞讛 讬砖 爪讚讚讬谉 砖讛讜讗 讻砖专 讜讬砖 爪讚讚讬谉 砖讛讜讗 驻住讜诇 讜讗祝 讝讜 谞讞诇拽讜 讘讛 讛驻讜住拽讬诐 诇砖转讬 讚注讜转 讙讚讜诇讬 讛驻讜住拽讬诐 驻住拽讜 砖讻诇 砖讛砖讬讬专讜转 诪爪讜讬讜转 讘讗讜转讜 讚专讱 讗注"驻 砖诇讗 讛讜讞讝拽讜 砖谞讬 讬讜住祝 讘谉 砖诪注讜谉 讘注讬专 讗讞转 砖砖诪讜转 谞砖讜转讬讛谉 砖讜讬谉 驻住讜诇 砖讬砖 诇讞讜砖 诇注讬专 讗讞专转 讜讻谉 讗诐 讛讜讞讝拽讜 砖谞讬 讬讜住祝 讘谉 砖诪注讜谉 砖砖诪讜转 谞砖讜转讬讛诐 砖讜讬诐 讘注讬专 讗讞转 讗注"驻 砖讗讬谉 讛砖讬讬专讜转 诪爪讜讬讜转 驻住讜诇 讜诇讗 讛讜讻砖专 讗诇讗 讻砖讬讘讗讜 讛讞转讜诪讬诐 讜讬讗诪专讜 诇讗 讞转诪谞讜 诪注讜诇诐 讗诇讗 讘讙讟 讗讞讚 注诇 砖诐 讝讛 讜讗注"驻 砖诇讗 拽讬讬诪讜 讞转讬诪转诐 砖讗讬谉 诇讞讜砖 注讜讚 砖诪讗 谞讝讚诪谞讜 注讚讬诐 讻注讚讬诐 讜讗讬谉 爪专讬讱 诇讜诪专 讗诐 专讗讜 讞转讬诪转诐 讜拽讬讬诪讜讛 讜讛注讬讚讜 砖诇讗 讞转诪讜 诪注讜诇诐 讗诇讗 讘讙讟 讗讞讚 砖诇 砖诐 讝讛 讗讜 砖讬讗诪专讜 讛注讚讬诐 讗讜 讛诪讘讬讗 谞拽讘 讬砖 讘爪讚 讗讜转 驻诇讜谞讬转 砖讝讛讜 住讬诪谉 诪讜讘讛拽 讜讻诇 砖讻讬讜爪讗 讘讛诐 诪讻砖讬专讬谉 讗讜转讜 讗祝 讘砖讬讬专讜转 诪爪讜讬讜转 讜讛讜讞讝拽讜 讛讗 讻诇 砖讗讬谉 讻讗谉 讗讞讚 诪砖谞讬 讚专讻讬诐 讗诇讜 驻住讜诇 讗诇讗 讗诐 讻谉 讘诪拽讜诐 砖讗讬谉 砖讬讬专讜转 诪爪讜讬讜转 讜砖诇讗 讛讜讞讝拽讜 讜谞诪爪讗转 诇诪讚 诇驻讬 讚专讻讱 砖注讘专 讗讚诐 讗讬谞讜 拽专讜讬 砖讬讬专讜转 诪爪讜讬讜转 讜讛讝讛专 讘讝讛 砖讻讘专 讚诪讜 讙讚讜诇讬 讛讚讜专讜转 诇转驻讜砖 讘讛 讙讚讜诇讬 讛驻讜住拽讬诐 讜诇讚讜谉 讗转 讚讘专讬讛诐 讻住讜转专讬诐 讝讛 讗转 讝讛 诪诪讛 砖讻转讘 砖讻诇 砖讛砖讬讬专讜转 诪爪讜讬讜转 讗注"驻 砖诇讗 讛讜讞讝拽讜 驻住讜诇 讜讻转讘讜 讗讞"讻 砖讻诇 砖诇讗 讛讜讞讝拽讜 讗注"驻 砖注讘专 讗讚诐 讻砖专 讗诇讗 砖讗' 诪驻专砖讬谉 砖讗诐 注讘专 讗讚诐 砖诐 拽专讜讬 砖讬讬专讜转 诪爪讜讬讜转 讜讻谉 注拽专 诇诪讚转 诪"诪 砖讻诇 砖诪爪讗讜 诇讗讞专 讝诪谉 讗诐 诇讗 谞转谉 砖诐 住讬诪谉 诪讜讘讛拽 讗讜 砖诇讗 讗诪专讜 注讚讬诐 诇讗 讞转诪谞讜 讗诇讗 注诇 讙讟 讗讞讚 讗讬谞讜 讻砖专 讗诇讗 讘砖谞讬 讚讘专讬诐 砖讗讬谉 砖讬讬专讜转 诪爪讜讬讜转 讜砖诇讗 讛讜讞讝拽讜 讛讗 讻诇 砖砖讬讬专讜转 诪爪讜讬讜转 讗注"驻 砖诇讗 讛讜讞讝拽讜 讗讜 讛讜讞讝拽讜 讗注"驻 砖讗讬谉 砖讬讬专讜转 诪爪讜讬讜转 驻住讜诇:



讝讛讜 讚注转 讙讚讜诇讬 讛驻讜住拽讬诐 讗诇讗 砖讛讜拽砖讛 注诇讬讛诐 诪讛 砖讗诪专讜 讘诪住讻转 讬讘诪讜转 讚讘专 讝讛 谞住讞讜 讬爪讞拽 专讬砖 讙诇讜转讗 讘专 讗讞转讬讛 讚专讘 讘讬讘讬 讛讜讛 讗讝讬诇 诪拽专讟讘讗 诇讗住驻诪讬讗 讜砖讻讬讘 砖诇讞讜 诪转诐 讬爪讞拽 专讬砖 讙诇讜转讗 讘专 讗讞转讬讛 讚专讘 讘讬讘讬 讛讜讛 讗讝讬诇 诪拽专讟讘讗 诇讗住驻诪讬讗 讜砖讻讬讘 诪讬 讞讬讬砖讬谞谉 诇转专讬 讬爪讞拽 讜砖诇讗 诇讛转讬专 讗转 讗砖转讜 讗讜 诇讗 讜谞讞诇拽讜 砖诐 讗讘讬讬 讜专讘讗 专讘讗 砖诇讗 诇讞讜砖 讜诇讛转讬专 讗转 讗砖转讜 讜讛诇讻讛 讻讚讘专讬讜 讜讛专讬 讘讻讗谉 诪拽专讟讘讗 诇讗住驻诪讬讬讗 砖讬讬专讜转 诪爪讜讬讜转 讛诐 讜讛讜讗讬诇 讜诇讗 讛讜讞讝拽讜 诇讗 讞砖砖讜 讘讚讘专 讜诪转讜讱 讻讱 驻住拽讜 专讘讬诐 砖讻诇 砖讗讬谉 砖讬讬专讜转 诪爪讜讬讜转 讗注"驻 砖讛讜讞讝拽讜 讗讜 讻诇 砖诇讗 讛讜讞讝拽讜 讗注"驻 砖砖讬讬专讜转 诪爪讜讬讜转 讻砖专 诇讗 谞驻住诇 讗诇讗 讘砖讬讬专讜转 诪爪讜讬讜转 讜讛讜讞讝拽讜 讜诪"诪 专讜讘 诪驻专砖讬诐 诪住讻讬诪讬诐 诇讚注转 专讗砖讜谉 讜砖诪讜注讛 砖讘讬讘诪讜转 讛诐 诪砖讬讘讬诐 注诇讬讛 讘讛专讘讛 驻谞讬诐:



讙讚讜诇讬 讛讚讜专讜转 转专爪讜 讘讛 砖讗讬谉 诪讞诪讬专讬谉 诇讞讜砖 讘诪讬转讛 讘讻诇 诪讛 砖讗谞讜 诪讞诪讬专讬谉 诇讞讜砖 讘讙讟 砖讛诪讬转讛 住转诐 谞砖讬诐 诪讚拽讚拽讜转 讘注爪诪谉 砖诇讗 诇讬谞砖讗 注讚 砖讬转讘专专 诇讛谉 砖讗诐 讬谞砖讗讜 注诇 住诪讱 诪讬转讛 讜讬讘讗 讛讘注诇 讗讬谞讛 讬讻讜诇讛 诇讛讻讞讬砖讜 诇讜诪专 砖讻讘专 诪转 讜讛专讬 拽诇拽讜诇讛 诇驻谞讬谞讜 讗讘诇 讙讟 诪讜专讛 讘注爪诪讛 诇讛谞砖讗 注诇 住诪讱 拽诇 砖讗诐 讬讘讗 讜讬注专注专 住讘讜专讛 诪讻讞讬砖转讜 讜专讗讜讬 诇讛讞诪讬专 讜诇讞讜砖 注讚 砖讬讛讗 讘诪拽讜诐 砖讗讬谉 砖讬讬专讜转 诪爪讜讬讜转 讜诇讗 讛讜讞讝拽讜 讗诇讗 砖讬砖 诇讚讞讜转 驻讬专讜砖 讝讛 砖讛专讬 讗讘讬讬 诇诪讚讛 砖诐 诪讙讟 讻诪讜 砖讗诪专讜 砖诐 讗诪专 讗讘讬讬 诪谞讗 讗诪讬谞讗 诇讛 讚讛讛讜讗 讙讬讟讗 讜讻讜' 讻诪讜 砖讬转讘讗专 讘住诪讜讱 讜讗祝 专讘讗 诇讗 讛砖讬讘讜 砖讗谞讬 诪讬转讛 诪讙讟 讗诇讗 讘讚专讱 讗讞专转 讻诪讜 砖讛转讘讗专 砖诐 讗诇诪讗 砖诪讬转讛 讜讙讟 砖讜讬谉 讘讛 讜讙诐 讛诐 诪专讙讬砖讬诐 讘拽讜砖讬讗 讜谞讚讞拽讬诐 诇讜诪专 砖诪"诪 讜讙诐 驻住拽 讬砖 诇讞诇拽 讘讬谞讬讛诐:



讜讬砖 诪转专爪讬谉 砖讗讬谉 诇讞讜砖 诇砖诐 诪讜驻诇讙 讻讝讛 讜讙讚讜专 讘讻诪讛 讙讚专讬诐 讬爪讞拽 讜专讬砖 讙诇讜转讗 讜讘专 讗讞转讬讛 讚专讘 讘讬讘讬 讜诪"诪 讗讬谉 砖讟转 讛转诇诪讜讚 诪讜讻讞转 诇讛驻专讬砖 讘注谞讬谞讬诐 讗诇讜 砖讛专讬 砖讜讬专讬 讜专讻讬住 谞讛专讗 讗讬谉 诇讱 讙讚专 讙讚讜诇 诪讝讛 讜讞砖讜 注诇讬讜:



讜讙讚讜诇讬 讛诪驻专砖讬诐 转专爪讜 砖诪"诪 讛讜讗讬诇 讜讗讬谉 专讬砖 讙诇讜转讗 讗诇讗 讘讘讘诇 讜诇讗 讛讜讞讝拽讜 讘讘讘诇 讗诇讗 讗讞讚 讗讬谉 诇讞讜砖 砖讗讬谉 砖讬讬专讜转 诪爪讜讬讜转 诇讘谞讬 讘讘诇 诪拽专讟讘讗 诇讗住驻诪讬讗 讜诪"诪 讗讬谉 讝讛 谞专讗讛 砖讗诐 讻讬 讛讬讗讱 讞诇拽 讘讛 讗讘讬讬 讜讛诇讗 讗祝 讗诐 讛讬讜 砖讬讬专讜转 诪爪讜讬讜转 诇讘谞讬 讘讘诇 讛专讬 诪"诪 讛讜讗讬诇 讜讗讬谉 专讬砖 讙诇讜转讗 讗诇讗 讘讘讘诇 讜讘讘诇 注爪诪讛 讗讬谉 诇讞讜砖 砖讗讬谉 砖谞讬 专讗砖讬 讙讜诇讛 讘讝诪谉 讗讞讚 讗祝 讘讘讘诇:



讜诪转讜讱 讻讱 谞专讗讬谉 讛讚讘专讬诐 砖讬爪讞拽 专讬砖 讙诇讜转讗 讝讛 诇讗 讛讬讛 诪讘讘诇 讜讗讜诪专 讗谞讬 砖诪诪拽讜诪讜 讛讜讗 诪讜讻专注 砖讗诐 讛讬讛 诪讘讘诇 讜讛讬讛 专讬砖 讙诇讜转讗 诇讗 讛讬讛 爪专讬讱 诇讬讞住讜 诇讛讬讜转讜 讘谉 讗讞讜转讜 砖诇 专讘 讘讬讘讬 讗诇讗 讻诇 砖讛讬讛 诪诪讜谞讛 讘注讬专讜 诪爪讚 讛谞砖讬讗 讛讙讚讜诇 砖讘讘讘诇 讛讬讜 拽讜专讬谉 讗讜转讜 专讬砖 讙诇讜转讗 讘诪拽讜诪讜 讗诇讗 砖诪讞诇拽转 讗讘讬讬 讜专讘讗 诪讞诇拽转 砖谞讬讛 讛讬讗 讜讛讜讗 砖讚注转 专讘讗 砖诇讗 讞砖砖讜 诇砖谞讬 砖诪讜转 讘砖谞讬 注讬讬专讜转 讗诇讗 讘砖谞诪爪讗 砖诇讗 讘诪拽讜诪讜 讜讛讜讗讬诇 讜谞诪爪讗 砖诇讗 讘诪拽讜诪讜 讜砖讬讬专讜转 诪爪讜讬讜转 讗注"驻 砖诇讗 讛讜讞讝拽讜 讘注讬专 讛谞讝讻专转 讘讙讟 砖诪讗 讬砖 注讬专 讗讞专转 讜砖砖诪讛 讻讝讜 讜诇讗 谞讜讚注讛 诇谞讜 讜砖讜讬专讬 诪转讗 诇讗 注讬专讜 砖诇 专讘 讛讜谞讗 讛讬转讛 讜诪转讜讱 讻讱 专爪讜 诇讞讜砖 讗诇讗 砖专讘讗 讞诇拽 讗祝 讘讝讜 诇讜诪专 砖讗讬谉 讞讜砖砖讬谉 讛讗 讻讬 砖谞诪爪讗 讘诪拽讜诪讜 讜诇讗 讛讜讞讝拽讜 讘注讬专 讝讜 讗讬谉 讞讜砖砖讬谉 诇注讬专 讗讞专转 讜讝讛 讛讜讗讬诇 讜专讗讜讛讜 注讚讬诐 讬讜爪讗 诪拽专讟讘讗 讜讛诐 讛诐 砖专讗讜 诪讬转转讜 讜讬砖 讘拽专讟讘讗 讝讛 讬爪讞拽 专讬砖 讙诇讜转讗 讜诇讗 讛讜讞讝拽 砖诐 讗讞专 讗讬谉 讞讜砖砖讬谉 砖诪讗 讗讞专 讛讜讗 讬讘讘讗 诪拽专讟讘讗 讗讜 砖讬砖 拽专讟讘讗 讗讞专转 讘注讜诇诐 讜讬爪讞拽 专讬砖 讙诇讜转讗 讘转讜讻讛 讜讗讘讬讬 住讘讜专 诇讛讞诪讬专 讗祝 讘讻讬讜爪讗 讘讝讜 讜讛讜讗 砖讛讘讬讗 讗讘讬讬 专讗讬讬讛 诇讚讘专讬讜 诪讛讛讜讗 讙讬讟讗 讚讗讬砖转讻讞 讘谞讛专讚注讗 讚讻转讜讘 讘讜 讘爪讚 拽诇谞讬讗 诪转讗 讗谞讗 讗谞讚专讜谞讬诇讗讬 谞讛专讚注讗讛 驻讟专 讜转专讬讱 驻诇谞讬转讗 讗讬转转讬讛 讜讗注"驻 砖谞讻转讘 讜谞诪爪讗 讘讗讜转讛 讛注讬专 讜讘爪讚 讞讬专讜转 砖讘讛 讗诪专讜 转讘讚拽 谞讛专讚注讗 讻诇讛 砖讛讬讗 讛专讘讛 注讬讬专讜转 讻诪讜 砖讗诪专讜 注讚 讛讬讻谉 谞讛专讚注讗 讻诇 讛讬讻讗 讚住讙讬 拽讘讗 讚谞讛专讚注讗 讗诇诪讗 讗讬谉 讗讜诪专讬谉 讻讗谉 谞诪爪讗 讜讻讗谉 讛讬讛 讜讛砖讬讘讜 专讘讗 讜讗诐 讗讬转讗 讬讘讚拽 讻诇 讛注讜诇诐 诪讬讘注讬 诇讬讛 讗诇讗 讚讗祝 谞讛专讚注讗 诇讗 爪专讬讱 讗诇讗 讚讗讞诪专讜 讘讛 诪砖讜诐 讻讘讜讚讜 砖诇 诪专 讗讘讜讛 讚砖诪讜讗诇 砖诇讗 诇讛讞讝讬拽讜 讻砖讜讗诇 讚讘专 砖讗讬谞讜 爪专讬讱 讜谞诪爪讗 诇讚讘专讬谞讜 砖讻诇 砖讘诪拽讜诪讜 讗讬谉 诇讞讜砖 讗讗"讻 讛讜讞讝拽讜 讘注讬专 讝讜 讜讻诇 砖诇讗 讛讜讞讝拽讜 讘注讬专 讝讜 讗讬谉 爪专讬讱 讘讚讬拽讛 讗祝 讘注讬专 讝讜 砖讗诇讜 讛讬讜 砖诐 诪讜讞讝拽讬谉 讛讬讜 讜讻谉 讗讬谉 讞讜砖砖讬谉 诇讗讞专转 讛讜讗讬诇 讜讘诪拽讜诪讜 谞诪爪讗 讜讻谉 谞专讗讛 砖讻转讘讜讛 诪拽爪转 讞讻诪讬 讛讚讜专讜转 砖诇驻谞讬谞讜 讛讗 讻诇 砖诇讗 讘诪拽讜诪讜 讞讜砖砖讬谉 讗注"驻 砖诇讗 讛讜讞讝拽讜 注诇 讛讚专讱 砖讻转讘谞讜 讜讘诪住讻转 讬讘诪讜转 讜讙讬讟讬谉 讬转讘讗专 诪讝讛 讙诐 讻谉:



专讗讜讬 诇讱 诇砖讗讜诇 诪讗讞专 砖讗谞讜 注住讜拽讬诐 讘诪砖谞转谞讜 讘讙讟 砖讗讬谉 诇讞讜砖 讘讜 诇讙讜驻讜 砖诇 讙讟 讜讛讜讗 砖诪爪讗讜 诇讗诇转专 讗讜 诇讗讞专 讝诪谉 讜砖讗讬谉 砖讬讬专讜转 诪爪讜讬讜转 讜诇讗 讛讜讞讝拽讜 诇讚注转 讙讚讜诇讬 讛驻讜住拽讬诐 讘诪讜爪讗 讙讟 讗砖讛 砖讘诪砖谞转谞讜 讛讬讗讱 讛诪讜爪讗 讬讜讚注 讗诐 诇讗诇转专 讗诐 诇讗讞专 讝诪谉 砖讘诪讘讬讗 讙讟 讜讗讘讚 讛讬诪谞讜 讜诪爪讗讜 讛讜讗 砖专讗讜讬 诇讞诇拽 讘讬谉 诇讗诇转专 讜诇讗讞专 讝诪谉 讻讙讜谉 砖讛专讙讬砖 讘讗讘讚转讜 讜讬讜讚注 砖诪砖注转 讗讘讚讛 诇讗 注讘专 讗讚诐 砖诐 讗讘诇 讘诪讜爪讗 讛讬讗讱 讜讗砖讛 讜讚讗讬 讗讬谞讛 谞讗诪谞转 讜讻谉 讛讘注诇 砖诪讗 诪讻讜讬谉 讛讜讗 诇讛讻砖讬专讜 诪砖讜诐 驻砖讬讟讬 讚住驻专讗 讬驻专砖讜 讘讛 讙讚讜诇讬 讛诪驻专砖讬诐 讻讙讜谉 砖诪讜爪讗 讝讛 注讘专 诇砖诐 讜讛讬讜 注讬谞讬讜 诪谞讟驻讬谉 注诇 讗讜转谉 讛诪拽讜诪讜转 讜诇讗 专讗讛 讘讛诐 讻诇讜诐 讜讘注讜讚 砖讛讬讛 注讜诪讚 诇谞讜讞 讘拽讬专讜讘 诪拽讜诐 注讘专 诇驻谞讬讜 讝讛 讛诪讙专砖 注诇 讗讜转诐 讛诪拽讜诪讜转 讜讗讞专 砖注讘专 讗讚诐 讝讛 讞讜讝专 诇讗讞讜专讬讜 注诇 讗讜转诐 讛诪拽讜诪讜转 讜诪爪讗 讗转 讛讙讟 讜讗诐 讬讚注 砖诇讗 注讘专 讗讚诐 讗讞专 讗讜转讜 讛诪讙专砖 注讚 砖诪爪讗讜 讛讜讗 讛专讬 讝讛 诇讗诇转专 讜讗诐 注讘专讜 讛专讘讛 拽讜讚诐 砖讞讝专 讜诪爪讗讜 讛专讬 讝讛 诇讗讞专 讝诪谉 讜诇讚注转讬 讗讬谉 讗谞讜 爪专讬讻讬谉 诇讻讱 砖讻诇 砖讘诪讜爪讗 诇讗讞专 讝诪谉 讛讜讗 讜讗讬谉 诪讻砖讬专讬谉 讗讜转讜 讗诇讗 讘砖讗讬谉 砖讬讬专讜转 诪爪讜讬讜转 讜诇讗 讛讜讞讝拽讜 讜讻谉 注拽专:



讬专讗讛 诇讬 砖讻诇 诇讗讞专 讝诪谉 讘诪拽讜诐 砖讗讬谉 砖讬讬专讜转 诪爪讜讬讜转 讜讛讜讞讝拽讜 砖谞讬诐 砖讗诐 砖讗诇谞讜 诇讝讛 讛砖谞讬 砖讛讜讞讝拽 讗诐 讻转讘 讙讟 诇讗砖转讜 讜讛讜讗 讗讜诪专 诇讗讜 砖讛讜讗 讻砖专 讛专讬 讝讛 诪讻讗谉 讜讗讬诇讱 讻诪讬 砖诇讗 讛讜讞讝拽讜:





砖讬讟讛 诪拽讜讘爪转

讗诪专 专讘 讛讜谞讗 讞讬讬砖讬谞谉 诇砖转讬 砖讜讬专讬 讜讻讜'. 讚专讘 讛讜谞讗 讗讬谞讜 讞讜砖砖 诇砖谞讬 讬讜住祝 讘谉 砖诪注讜谉 讘注讬专 讗讞转 讻讬讜谉 砖诇讗 讛讜讞讝拽讜 讚讗诇讜 讗讬转谞讛讜 拽诇讗 讗讬转 诇讛讜 讗讘诇 讞讜砖砖 诇注讬专 讗讞专转 砖讬砖 讘讛 讬讜住祝 讘谉 砖诪注讜谉 讚讞讬讬砖讬谞谉 讚诇讗 讬讚注讬谞谉 诇讛 讜讻谉 驻讬专砖 讛专讗讘"讚 讝"诇. 讗讘诇 专砖"讬 讝"诇 讜讘转讜住驻讜转 讻转讘讜 讚诇专讘讜转讗 谞拽讟 专讘 讛讜谞讗 讚讗驻讬诇讜 诇砖转讬 砖讜讬专讬 讗讬转 诇谉 诇诪讬讞砖 讜讻诇 砖讻谉 诇砖谞讬 讬讜住祝 讘谉 砖诪注讜谉 讘注讬专 讗讞转. 讜讻谉 讚注转 专讘讬谞讜 讝"诇. 讛专讬讟讘"讗 讝"诇.  


讗诪专 诇讬讛 专讘 讞住讚讗 诇专讘讛 驻讜拽 注讬讬谉 讘讛 讚诇讗讜专转讗 讘注讬 诪讬谞讱 专讘 讛讜谞讗. 驻讬专讜砖 诇谞住讜转讱 讜讞讬讬砖讬谞谉 讚拽讗诪专 专爪讛 诇讜诪专 讘驻砖讬讟讜转 讚讞讬讬砖讬谞谉 诇砖谞讬 砖讜讬专讬 讘诪转讗. 讗讬 谞诪讬 驻讬专讜砖讜 讘诇砖讜谉 讘注讬讗 讜诇讛讻讬 拽讗诪专 讚诇讗讜专转讗 讘注讬 诇讛 专讘 讛讜谞讗 诪诪讱 诇讬讚注 讛讗诪转. 转讜住驻讜转 讞讬爪讜谞讬讜转. 讜注讬讬谉 转讜住驻讜转 讘转专讗 (讚祝 拽注讘:). 

讜讻转讘 讛专讗讘"讚 讝"诇 讜讝讛 诇砖讜谞讜: 讛讗 讚转谞讬讗 诪爪讗 讙讟 讗砖讛 讘砖讜拽 讘讝诪谉 砖讛讘注诇 诪讜讚讛 讜讻讜'. 讗讜拽诪讜讛 讘诪拽讜诐 砖讗讬谉 讛砖讬讬专讜转 诪爪讜讬讜转 讜讗讬 讛讜讛 砖讬讬专讜转 诪爪讜讬讜转 诇讗 诪讛讚专讬谞谉 讗诇讗 诇讗诇转专 砖讬讗诪专 讛诪讜爪讗 讗谞讬 注讘专转讬 砖诐 诪拽专讜讘 讜诇讗 讛讬讛 砖诐 讙讟 讜注讻砖讬讜 讞讝专转讬 讜诪爪讗转讬讜 讜讗讬 诇讗 讗诪专 讛讻讬 诇讗 诪讛讚专讬谞谉. 讜拽砖讛 诇讬 讻讬讜谉 讚诪讜讚讛 讘注诇 讚讬讛讘讬讛 谞讬讛诇讛 诇诪讗讬 谞讬讞讜砖 诇讛 讜讛诇讗 讘注诇 砖讗诪专 讙专砖转讬 讗转 讗砖转讬 谞讗诪谉 讗驻讬诇讜 讘诇讗 砖讜诐 讙讟. 砖诪注 诪讬谞讛 讚诇讬转讗 诇讛讗 诪讬诇转讗 讗诇讗 讻讚专讘讗 讚讗诪专 谞讞讜砖 诇讛 讜诇讗 诪讛讬诪谞讬谞谉 诇讬讛 讗诇讗 诪砖讜诐 讚讘讬讚讜 诇讬转谞讜 诇讛 讝讛 讛讙讟 注爪诪讜 讜讗讬 讞讬讬砖讬谞谉 诇讗讬讞诇讜驻讬 讛讗 诇讗 讬讛讬讘 诇讬讛. 讜讘讛讗 讚诪转专抓 专讘讬 讬专诪讬讛 讻讙讜谉 讚讗诪专讬 注讚讬诐 讜讻讜' 讟讜讘 讛讜讗 讛驻讬专讜砖 砖讻转讘转讬 讗诇讗 砖讛注谞讬谉 谞专讗讛 诇讬 砖讛讙讟 讛讝讛 谞专讗讛 砖诇讗 谞驻诇 诪讬讚 砖诇讬讞. 讜拽爪专讜 砖诇 讚讘专 砖讛讗砖讛 讛转讜讘注转 讙讬讟讛 讜讛讘注诇 诪讜讚讛 讜讛讬讜 讛注讚讬诐 诪注讬讚讬诐 讗诪转 砖讻转讘谞讜 诇讛 讙讟 讝讛 讜诪注讜诇诐 诇讗 讻转讘谞讜 诇讗讞专 砖砖诪讜 讻讝讛 讜讛诇讻讜 诇讛诐 讜诇讗 专讗讜 讗转 讛讙讟 讜讗祝 注诇 驻讬 讻谉 谞讜转谞讬诐 讗讜转讜 诇讗砖讛 讻讬 讗讬谉 注讜讚 诇讞讜砖 讻讬讜谉 讚讗诪专讬 注讚讬诐 诪注讜诇诐 诇讗 讞转诪谞讜 讗诇讗 注诇 讙讟 讗讞讚 讜讻讜'. 砖讗诇谞讜 讗转 讛砖诇讬讞 砖讗讘讚 诪诪谞讜 讛讙讟 诪讛 砖诐 讘注诇 讛讙讟 讜诪讛 砖诐 讛注讚讬诐 讛讞转讜诪讬诐 讘讜 讜讗诪专 驻诇讜谞讬 讜驻诇讜谞讬 讜诪爪讗谞讜 讻讚讘专讬讜 讜讘讗讜 讗讜转诐 注讚讬诐 讜讗诪专讜 诪讻讬专讬诐 讗谞讜 讞转讬诪转谞讜 讜诪讻讬专讬诐 讗谞讜 讗转 讛讙讟 讜讗诪专讜 讬讚注谞讜 砖诐 讛讗讬砖 讗砖专 讞转诪谞讜 诇讜 砖诐 讛讙讟 讜讬讜住祝 讘谉 砖诪注讜谉 砖诪讜 讜砖诐 讗砖转讜 讚讬谞讛 讜诇讗 讞转诪谞讜 注讜讚 注诇 讙讟 砖讛讬讛 砖诪讜 讬讜住祝 讘谉 砖诪注讜谉 讗诇讗 砖讗讬谉 讛注讚讬诐 专讜讗讬谉 注讻砖讬讜 讗转 讛讗讬砖 讘注诇 讛讙讟 讻讬 诪讬讚 砖诇讬讞 谞驻诇 讗讬 谞诪讬 讗驻讬诇讜 专讜讗讬谉 讗讜转讜 讗讬谉 诪讻讬专讬谉 讗讜转讛 砖砖讻讞讜 诪讛 转讗专讜 讗讜 砖诇讗 讬讚注讜 讗转 砖诪讜 讘砖注转 讞转讬诪讛 讗诇讗 诪驻讬 讗讞专讬诐 讗讘诇 讛讜讗 注爪诪讜 诇讗 讛讻讬专讜 讜注转讛 讗讬谉 诪讻讬专讬谉 讗讜转讜 讜讛讜讗 讗讬谞讜 诪讻讬专 讗讜转诐 讗讬谉 诇讞讜砖 注讜讚 砖诪讗 讛注讚讬诐 讛诇诇讜 讞转诪讜 注诇 讙讟 讗讞专 砖砖诪讜 讬讜住祝 讘谉 砖诪注讜谉 讜讝讛讜 砖谞诪爪讗 注转讛. 注讚 讻讗谉. 


讘诪讗讬 拽诪讬驻诇讙讬 专讘讛 住讘专 讜讻讜'. 注讚 讜专讘讬 讝讬专讗 讗诪专 诇讱 诪讬 拽转谞讬 讻诇 诪注砖讛 讘讬转 讚讬谉 讜讻讜'. 拽砖讬讗 诇讬 讚讛讗 讜讚讗讬 砖驻讬专 讚讗讬拽 专讘讬 讝讬专讗. 讜讬砖 诇讜诪专 讚诪讻诇 诪拽讜诐 讟注诪讗 讚专讘讛 讛讜讛 诪住转讘专 讟驻讬 砖诇讗 诇讞讜砖 讘诪拽讜诐 砖讗讬谉 讛砖讬讬专讜转 诪爪讜讬讜转 讗讜 讘诪拽讜诐 砖诇讗 讛讜讞讝拽讜 讚讗讬讚讱 讚专讘讬 讝讬专讗 诪讬诇转讗 讚诇讗 砖讻讬讞讗 讜讻讬讜谉 讚讻谉 谞讬诪讗 诇讬讛 诇讚讞讜拽讬 诇诪转谞讬转讬谉 讚讻讬 拽转谞讬 讜讻诇 诪注砖讛 讘讬转 讚讬谉 诪讬诇转讗 驻住讬拽讗 谞拽讟 讗驻讬诇讜 讛讬讻讗 讚讛谞驻讬诇讛 讜讛诪爪讬讗讛 讘讘讬转 讚讬谉. 专讘讬 讬专诪讬讛 讗诪专 讛讗 讚拽转谞讬 讬讞讝讬专 讻讙讜谉 讚讗诪专讬 注讚讬诐 诪注讜诇诐 诇讗 讞转诪谞讜 讗诇讗 注诇 讙讟 讗讞讚 砖诇 讬讜住祝 讘谉 砖诪注讜谉. 讬砖 诪驻专砖讬诐 砖讗讜诪专 注诇 讙讟 讗讞讚 砖诇 讬讜住祝 讘谉 砖诪注讜谉 讝讛 讚讗讬 诇讗 拽讗诪专讬 讝讛 诪谞诇谉 讚诪讛讗讬 谞驻诇 讟驻讬 诪讞讘专讬讛. 讜讛拽砖讜 讘转讜住驻讜转 讚诪讛 谞驻砖讱 讛注讚讬诐 讛讗诇讜 讗讜 诪讻讬专讬谉 讞转讬诪转谉 讗讜 讗讬谞诐 诪讻讬专讬谉 讜讗讬 讘砖讗讬谉 诪讻讬专讬谉 讞转讬诪转谉 讛讗 讜讚讗讬 讗讬谉 讝讛 讙讟 砖讻转讘讜 讛谉 讜讗讬 讘砖诪讻讬专讬谉 讞转讬诪转谉 驻砖讬讟讗 讜讛讬讻讬 住诇拽讗 讚注转讱 诇讜诪专 讚谞讬讞讜砖 诇注讚讬诐 讻注讚讬诐 讜讻讬 转讬诪讗 讚讛讜讛 住诇拽讗 讚注转讱 讚谞讬讞讜砖 诇注讚讬诐 砖讞转讬诪转谉 讻讞转讬诪转谉 砖诇 讗诇讜 讛讗 诇讬转讗 讚诇讛讗 诇讗 讞讬讬砖讬谞谉 讘砖讜诐 讚讜讻转讗 讻诇诇 讚讗诐 讻谉 诇讗 转诪爪讗 拽讬讜诐 讞讜转诐 诇注讜诇诐. 讜注讜讚 讚讗诐 讻谉 讛讜讛 诇讬讛 诇诪讬诪专 谞讬讞讜砖 砖诪讗 讗讬转专诪讬 砖诪讜 讻砖诪讜 讜讞转讬诪转谉 讻讞转讬诪转谉 讜讗诇讜 转诇诪讜讚讗 诇讗 拽讗诪专 讗诇讗 诇注讚讬诐 讻注讚讬诐. 讜注讜讚 讚讛讜讛 诇讬讛 诇转诇诪讜讚讗 诇讜诪专 讻讙讜谉 讚讗诪专讬 注讚讬诐 诇讗 讞转诪谞讜 讗诇讗 注诇 讙讟 讗讞讚 砖诇 讬讜住祝 讘谉 砖诪注讜谉 讝讛. 讜讬砖 诇讜诪专 讚讛讻讗 讘诪讗讬 注住拽讬谞谉 讘砖讗讬谉 讛注讚讬诐 讘注讬专 讛讝讗转 诇讛讻讬专 讞转讬诪转谉 讗诇讗 砖砖诇讞讜 诇讛讜讚讬注 讜讗诪专讜 砖诇讗 讞转诪谞讜 诪注讜诇诐 讗诇讗 注诇 讙讟 讗讞讚 砖诇 讗讜转讜 讬讜住祝 讘谉 砖诪注讜谉 砖砖诇讞谞讜 诇讜诪专 诇讛诐 砖讟讜注谉 砖讛讙讟 砖诇讜. 讻谉 谞专讗讛 诇讬 诇驻讬 砖讬讟转 专砖"讬 讝"诇 讜讛讬讗 讛谞讻讜谞讛. 讗讘诇 讬砖 诪讬 砖驻讬专砖 讘转讜住驻讜转 讚诇注讜诇诐 讻砖诇讗 讗诪专讜 讝讛 讜讗驻讬诇讜 讛讻讬 讞讝拽讛 讛讜讗 砖讛讘注诇 诪讻讬专 讛注讚讬诐 讜讻讬讜谉 砖讛讜讗 讗讜诪专 砖讛注讚讬诐 讛诇诇讜 讞转诪讜 诇讜 讻讜转讘讬诐 注诇讬讜 讻讬 讗讬谞讜 讞砖讜讚 诇拽诇拽诇讛 讘讬讚讬 砖诪讬诐 讜讛讬讬谞讜 讚讗诪专讬谞谉 驻砖讬讟讗 讚讛讗 讜讚讗讬 讗讬谞讜 讞砖讜讚 诇拽诇拽诇讛 讘讬讚讬 砖诪讬诐. 讜驻专拽讬谞谉 诪讛讜 讚转讬诪讗 诇讬讞讜砖 讚讬诇诪讗 讗讬转专诪讬 砖诪讗 讻砖诪讗 讜注讚讬诐 讻注讚讬诐 讻诇讜诪专 讚谞讬讞讜砖 砖诪讗 讗讬谞讜 诪讻讬专 讗转 讛注讚讬诐 讜讗讜诇讬 讘砖诐 讗讞专讬诐 讞转诐 讜讗讬谉 讝讛 讛讙讟 砖诇讛 拽诪砖诪注 诇谉. 讜诪讬讛讜 拽砖讬讗 诇讬 讛讗 讚讗诪专讬谞谉 诪讛讜 讚转讬诪讗 谞讬讞讜砖 诇注讚讬诐 讻注讚讬诐 讚诪砖诪注 讚注讚 讛砖转讗 诇讗 讛讜讛 讞讬讬砖讬谞谉 诇注讚讬诐 讻注讚讬诐 讜讝讛 讗讬谞讜 诇驻讬 驻讬专讜砖 讝讛 讚讜讚讗讬 讞讜砖砖讬谉 讛讬讬谞讜 诇注讚讬诐 讗讞专讬诐 讗诇讗 砖讛讬讬谞讜 住诪讜讻讬诐 讗讛讻专转讜 砖诇 讘注诇. 讬砖 诇讜诪专 讚诪讬讬专讬 砖讗讬谉 讛讘注诇 讗讜诪专 讗诇讗 砖讞转诪讜 诇讜 讙讟 讗讞讚 讜讗讬谞讜 讬讜讚注 讗诐 讛讜讗 讝讛. 讜诪讚拽讗诪专 专讘讬 讬专诪讬讛 诇讬讞讜砖 讚讬诇诪讗 讗讬转专诪讬 砖诪讗 讻砖诪讗 诪讻诇诇 讚诇讗 讛讜讞讝拽讜 砖谞讬 讬讜住祝 讘谉 砖诪注讜谉 讜讗诐 讻谉 讗讬讻讗 诇诪砖诪注 诪讬谞讛 讚专讘讬 讬专诪讬讛 讻专讘讬 讝讬专讗 住讘讬专讗 诇讬讛 讻讬 讞讜砖砖讬谉 诇砖谞讬 讬讜住祝 讘谉 砖诪注讜谉 讗祝 注诇 驻讬 砖诇讗 讛讜讞讝拽讜 讚讚讜拽讗 诇砖诪讗 讻砖诪讗 讜注讚讬诐 讻注讚讬诐 诇讗 讞讬讬砖讬谞谉 讛讗 诇砖诪讗 讻砖诪讗 诇讞讜讚 讛讜讛 讞讬讬砖讬谞谉 讜讻谉 讚拽讚拽讜 讘转讜住驻讜转 讜诪拽爪转 砖讗专 讛诪驻专砖讬诐 讜讛讘讬讗讜 专讗讬讛 诪讻讗谉 诇驻住讜拽 讛诇讻讛 讻专讘讬 讝讬专讗. 讗讘诇 讗讬谞讛 专讗讬讛 讚诇注讜诇诐 讗讬诪讗 诇讱 讚讛讻讗 讘诪讗讬 注住拽讬谞谉 讘砖讛讜讞讝拽讜 砖谞讬 讬讜住祝 讘谉 砖诪注讜谉 讜讻砖诐 砖讛讜讞讝拽讜 讜讚讗讬 注讚讬诐 讻注讚讬诐 讻讬 注讚讬诐 讻注讚讬诐 讚讘专 拽专讜讘 讜诪爪讜讬 讛讜讗 讗诇讗 砖讗讬谉 讛讞砖砖 讘讻讗谉 讗诇讗 讗讬 讗讬转专诪讬 砖讬讛讬讜 讘讬讞讚 砖诪讗 讻砖诪讗 讜注讚讬诐 讻注讚讬诐 讜讛讬讬谞讜 诇讬砖谞讗 讚谞拽讟 诇讬讞讜砖 讚讬诇诪讗 讗讬转专诪讬 砖诪讗 讻砖诪讗 讜讝讛 讘专讜专. 讛专讬讟讘"讗. 


讜讝讛 诇砖讜谉 讛专讗"砖: 讚拽讗诪专讬 注讚讬诐 诪注讜诇诐 诇讗 讞转诪谞讜 讜讻讜'. 讗讬谉 诇驻专砖 砖讗讜诪专讬诐 讝讛讜 讬讜住祝 讘谉 砖诪注讜谉 砖讞转诪讜 注诇 讙讟 砖诇讜 讜诇讗 讞转诪讜 注讜讚 注诇 讗讞专 讚讗讬谉 讛诇砖讜谉 诪砖诪注 讻谉 讗诇讗 诪砖诪注 诪转讜讱 讛诇砖讜谉 砖讬讜讚注讬诐 砖诇讗 讞转诪讜 讗诇讗 注诇 讗讞讚 讗讘诇 讗讬谉 诪讻讬专讬谉 诪讬 讛讜讗 讗讜转讜 讬讜住祝 讘谉 砖诪注讜谉. 讜讛拽砖讜 讘转讜住驻讜转 讛讬讻讬 诪讛讬诪谞讬谞谉 诇讬讛 讜讻讜'. 讜讬砖 诇讜诪专 讚诇注讜诇诐 诇讗 讞砖讚讬谞谉 诇讬讛 砖讬砖拽专 讘诪讝讬讚 诇拽诇拽诇讛 讜讻讜' 讜讗讬谉 诇谞讜 诇讞讜砖 讜诇讜诪专 砖讛讜讗 讞砖 注诇 驻砖讬讟讬 讚住驻专讗 讚诪砖讜诐 讚讘专 诪讜注讟 诇讗 讛讬讛 诪拽诇拽诇讛 转讚注 讚讛讗 讗诪专讬谞谉 讘注诇 砖讗诪专 讙专砖转讬 讗转 讗砖转讬 谞讗诪谉 讜诇讗 讞讬讬砖讬谞谉 诇讛讻讬. 注讚 讻讗谉. 


讻转讜讘 讘转讜住驻讜转 讜爪专讬讱 诇讜诪专 砖诇讗 专讗讜 注讚讬诐 讛讞转讬诪讛 讜讻讜'. 诪砖诪注 砖讝讛讜 专拽 诇讙讬专住讗 讚讙专住讬谞谉 讝讛 讜讻谉 讬砖 讘转讜住驻讜转 讙讬讟讬谉 讘驻讬专讜砖 讜诇驻讬 讝讛 爪专讬讱 诇讜诪专 砖诇讗 专讗讜 讜讻讜'. 讜爪专讬讱 注讬讜谉 讚讗驻讬诇讜 诇讗 讙专住讬谞谉 讝讛 讗讞专讬 砖讗讬谉 讗谞讜 讞讜砖砖讬谉 讗讜转讜 砖诪砖拽专 讘诪讝讬讚 讗诐 讻谉 讗诐 专讗讜 讛讞转讬诪讛 讬讗诪专讜 讛讬讗 讞转讬诪转谞讜 讜诪注讜诇诐 诇讗 讞转诪谞讜 讗诇讗 注诇 讙讟 讗讞讚 讜讝讛 讗讜诪专 诇讬 讞转诪讜 讗诐 讻谉 爪专讬讱 诇讜诪专 讜讞转讬诪讛 讻讞转讬诪讛. 讜讬砖 诇讜诪专 讚讗驻讬诇讜 诇讗 讞讬讬砖讬谞谉 讚讬诇诪讗 讗讬转专诪讬 讞转讬诪讛 讻讞转讬诪讛. 诪讻诇 诪拽讜诐 讬砖 诇讬讬砖讘 讚讙专注 讻讞讜 讚转讬诪讗 讚讬诇诪讗 讗讬转专诪讬 诇讬讛 砖诪讗 讻砖诪讗 讜注讚讬砖 讻注讚讬诐 讻讬 砖诪讗 讛讜讗 讗讬谞讜 诪讻讬专 讛注讚讬诐 讗讜 讗讬讬专讬 砖讗讬谉 讛注讚讬诐 讘驻谞讬谞讜 砖讬专讗讛 讗讜转诐 讗讱 讬讜讚注 砖讛注讚讬诐 砖讞转诪讜 诇讜 砖诪讜转诐 讻砖诪讜转 讗诇讛 讛注讚讬诐 讗讱 讘讞转讬诪讛 讟讜注讛 砖住讘讜专 砖诪讻讬专 讛讞转讬诪讜转 讜讗讬谞讜 诪讻讬专 讜砖诪讗 注讚讬诐 讗讞专讬诐 讞转诪讜 诇讜 砖砖诪讜转讬讛诐 讻砖诪讜转 讗诇讜 讜讗讬讞诇祝 诇讬讛 拽诪砖诪注 诇谉. 讙诇讬讜谉. 
讜讘转讜住驻讜转 砖讗谞"抓 讻转讜讘 讜讝讛 诇砖讜谞讜: 讜讘驻专拽 讻诇 讛讙讟 驻讬专砖 讛拽讜谞讟专住 讻讙讜谉 讚拽讗诪专讬 注讚讬诐 讛讞转讜诪讬诐 讘讜 诪注讜诇诐 诇讗 讞转诪谞讜 讗诇讗 注诇 讙讟 讗讞讚 砖诇 讝讛 讜讗讜转讜 讞转诪谞讜 诇讗讬砖 讛讝讛 讛转讜讘注讜. 讜爪专讬讱 诇讜诪专 讻讙讜谉 砖诇讗 专讗讜 注讚讬诐 讞转讬诪转 讛讙讟 讗讬 谞诪讬 专讗讜 讜讗讬谞诐 诪讻讬专讬诐 讞转讬诪转谉 砖讗诐 讛讬讜 诪讻讬专讬诐 砖讛讬讗 讞转讬诪转诐 诇讗 讛讬讛 砖讜诐 讞讬讚讜砖 诇讛砖诪讬注谞讜 砖讬讞讝讬专 讜注讜讚 讚讛讜讛 诇讬讛 诇转诇诪讜讚讗 诇讜诪专 诪讛讜 讚转讬诪讗 讚讬诇诪讗 诪转专诪讬 注讚讬诐 讻注讚讬诐 讜讞转讬诪讛 讻讞转讬诪讛. 注讚 讻讗谉. 


讻讙讜谉 讚拽讗诪专讬 讜讻讜'. 讗讬 讙专住讬谞谉 讚拽讗诪专 拽讗讬 讗砖诇讬讞. 讜讗讬 讙专住讬谞谉 讚拽讗诪专讬 拽讗讬 讗注讚讬诐. 讜谞驻拽讗 诪讬谞讛 讚讗讬 拽讗讬 讗砖诇讬讞 爪专讬讱 砖讬讗诪专 讛砖诇讬讞 住讬诪谉 拽讜讚诐 砖讬专讗讛讜. 讜讗讬 拽讗讬 讗注讚讬诐 讗驻讬诇讜 讗诪专 讛住讬诪谉 讗讞专 专讗讬讬转讜 诪讜注讬诇. 转诇诪讬讚 讛专"驻. 


讜注讚讬诐 讻注讚讬诐. 讗讬讻讗 诇诪讬讚拽 讜讛讗 讘注讬 拽讬讜诐 讜讛诪拽讬讬诪讬诐 讗讝 讛诐 注爪诪诐 讬讗诪专讜 注诇 讗讬讝讛 讞转诪讜. 讜爪专讬讱 注讬讜谉. 砖讬讟讛. 


专讘 讗砖讬 讗诪专 讻讙讜谉 讚讗诪专讬 注讚讬诐 谞拽讘 讬砖 讘讙讟 讘爪讚 讗讜转 驻诇讜谞讬. 讜讬砖 讙讜专住讬诐 讻讙讜谉 讚讗诪专 谞拽讘 讬砖 讜诇讗 讙专住讬谞谉 注讚讬诐 讗诇讗 砖讛讘注诇 讛讝讛 讗讜 讗砖转讜 讗讜诪专讬诐 讻谉 讜讘讜讚讗讬 砖讗诐 讛讗砖讛 讗讜诪专转 讻谉 谞讜转谞讬谉 诇讛 讘诇讗 讛讜讚讗转 讛讘注诇. 讜讗诐 转讗诪专 讜诇专讘 讗砖讬 诪讗讬 拽诪砖诪注 诇谉 诪转谞讬转讬谉 驻砖讬讟讗 讚讬讞讝讬专 注诇 讬讚讬 住讬诪谉 诪讜讘讛拽. 讬砖 诇讜诪专 讚拽诪砖诪注 诇谉 讚诇讗 讙讝专讬谞谉 住讬诪谉 诪讜讘讛拽 讗讟讜 砖讗讬谞讜 诪讜讘讛拽 讜讻谉 谞专讗讛 诇讬. 讜专讘讜转讬 驻讬专砖讜 讚专讘 讗砖讬 讚讬谞讗 讘注诇诪讗 拽讗诪专 诇讗砖诪讜注讬谞谉 讚讘注讬谞谉 住讬诪谉 诪讜讘讛拽 讜住诪讬讱 诇讬讛 讗诪转谞讬转讬谉 讜讗讝讬诇 讘砖讬讟转 专讘讬 讬专诪讬讛 讚讗讜拽讬 诇讛 讻讙讜谉 讚讗诪专讬 注讚讬诐 诇讗 讞转诪谞讜 讜讻讜' 拽讗诪专 专讘 讗砖讬 讚讘诇讗讜 讛讻讬 谞诪讬 诪砖讻讞转 诇讬讛 讻讙讜谉 讚讗诪专讬 谞拽讘 讬砖 讘讜 讜讻讜'. 诪住驻拽讗 诇讬讛 住讬诪谞讬谉 讗讬 讚讗讜专讬讬转讗 讗讬 讚专讘谞谉 讜讘讚讬谉 讛讜讗 讚讬讻讜诇讬谉 诇讜诪专 讚住讘讬专讗 诇专讘 讗砖讬 讚住讬诪谉 诇讗讜 讚讗讜专讬讬转讗 讗诇讗 讚讻讬讜谉 讚诇讗讜 讛讻专讞讛 讛讜讗 谞拽讟讬谞谉 诪讗讬 讚讛讜讬 讛讻专讞讛 讚诇讻诇 讛驻讞讜转 诪住驻拽讗 诇讬讛 讗讬 住讬诪谞讬谉 讚讗讜专讬讬转讗 讗讜 讚专讘谞谉. 讛专讬讟讘"讗. 


讜讝讛 诇砖讜谉 转诇诪讬讚 讛专"驻: 诪住驻拽讗 诇讬讛 讗讬 住讬诪谞讬谉 讜讻讜'. 讗讘诇 诇讗 专爪讛 诇驻砖讜讟 住讬诪谞讬谉 讚专讘谞谉 诪砖讜诐 讚诇讗 讗诪专 砖讬讛讗 诪讜注讬诇 讗诇讗 住讬诪谉 诪讜讘讛拽 讚讗讬 谞诪讬 诪住驻拽讗 诇讬讛 讗诪专 讛讻讬 讚讗诪专 谞拽讘 讬砖 讘爪讚 讗讜转 驻诇讜谞讬 讚讜拽讗 讘爪讚 讗讜转 驻诇讜谞讬 诪讜注讬诇 诇讚讘专讬 讛讻诇 讗驻讬诇讜 讗讬转 诇讬讛 住讬诪谞讬诐 讚专讘谞谉 讜讘住讬驻讗 谞拽讟 转诇诪讜讚讗 讗专讜讱 讜讙讜抓 讚讗讬谞讜 诪讜注讬诇 讗驻讬诇讜 讗讬转 诇讬讛 住讬诪谞讬诐 讚讗讜专讬讬转讗. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘讚"讛 诪注讜诇诐 诇讗 讞转诪谞讜 讻讜' 讚讗祝 讻讬 讗讬谉 注讚讬诐 诪讛 砖讗讬谞讜 谞讗诪谉 讗注"讙 砖讗讜诪专 诪讻讬专 讗谞讬 砖讛讜讗 砖诇讬 诇驻讬 砖诪住驻拽 讗讜诪专 砖讛讜讗 砖诇讜 讻讜' 注讻"诇 拽"拽 诪讬 讛讻专讬讞 讗讜转诐 诇讝讛 讚讛讗 讗讬讻讗 诇诪讬诪专 讚讜讚讗讬 讗诐 讬讗诪专 讛讘注诇 砖讛讜讗 砖诇讜 讜诪讻讬专讜 讘住讬诪谉 砖讛讜讗 谞讗诪谉 讻讚诪住讬拽 专讘 讗砖讬 讗诇讗 讚讛讻讗 讗讬讬专讬 砖讛讘注诇 讗讬谉 诪讻讬专讜 讻诇诇 讗诇讗 砖讛讜讗 讗讜诪专 砖谞讗讘讚 诇讜 讙讟 砖砖诐 讛讘注诇 讬讜住祝 讘谉 砖诪注讜谉 讜讛讬讛 讞转讜诐 讘砖诪讜转 注讚讬诐 讗诇讜 讜诇讛讻讬 讗诐 诇讗 讬讗诪专讜 讛注讚讬诐 砖诇讗 讞转诪讜 讗诇讗 注诇 讙讟 讗' 讬讜住祝 讘谉 砖诪注讜谉 讬砖 诇讞讜砖 砖诪讗 讞转诪讜 讗诇讜 讛注讚讬诐 讙"讻 注诇 讙讟 讗讞专 砖砖诐 讛讘注诇 讬讜住祝 讘谉 砖诪注讜谉 讻讬讜谉 讚讛砖讬讬专讜转 诪爪讜讬讜转 讗讘诇 讻砖讗讜诪专讬诐 砖诇讗 讞转诪讜 诪注讜诇诐 讗诇讗 注诇 讗' 讗讬谉 诇讞讜砖 讘讗讞专 讚诪转专诪讬 砖诪讗 讻砖诪讗 讜注讚讬诐 讗讞专讬诐 讻讗诇讜 讛注讚讬诐 讜讚讜"拽:





诪讛专"诐

讘专砖"讬 讚"讛 讗讬 专专讘谞谉 讜讻讜' 讜谞驻砖讜讟 讘注讬讬谉 讚诇拽诪谉 讜讻讜' 讻爪"诇:


讘转讜住' 讚"讛 谞驻拽 讚拽 讜讻讜' 讜讬"诇 讻诪讜 讘诪注砖讛 讘讬转 讚讬谉 讬讞讝讬专 讜讻讜' 讻爪"诇:


讚"讛 诪注讜诇诐 诇讗 讞转诪谞讜 讜讻讜' 讜讬"诇 讜讻讜' 讗诐 讞转诪讜 诇讗讞专 诇讜诪专 砖诇讗 讞转诪讜 讜讻讜' 讻爪"诇:





讞讻诪转 砖诇诪讛

讙诪' 注讘讚 专讘讛 注讜讘讚讗 讘讬 讻讬转谞讗 讚驻讜诪讘讚讬转讗 讻砖诪注转讬讛 讗讬讻讗 讚讗诪专讬 讻讜' 讻爪"诇:


转讜住' 讘讚"讛 讜讗驻讬' 诇讝诪谉 讻讜' 讻讬讜谉 讚谞讗诪谉 诇讜诪专 讙专砖转讬讱 讻讜' 谞"讘 讗讬谉 讛诪住拽谞讗 讻谉 讻诪讜 砖讻转讘 讛专讗"砖 诇讛讚讬讗 讜讻谉 驻住拽 讛专诪讘"诐 讜讗讜诇讬 讛转讜住' 讗诪专讜 诇讗讜转讜 诪讗谉 讚讗诪专 讚住"诇 砖谞讗诪谉 讜讚讜"拽:





诪讛专"诐 砖讬祝

讙诪专讗 讗诇讗 专"讝 诪"讟 诇讗 讗诪专 讻专讘讛 讻讜' 诪讬 拽转谞讬 讛讗 讗诪专 转谞讜 讻讜'. 讜诇讗 诪拽砖讛 诪诪转谞讬转讬谉 讚讻诇 诪注砖讛 讘"讚 讛"讝 讬讞讝讬专 讚拽转谞讬 讬讞讝讬专 讜讗驻讬诇讜 诇讝诪谉 诪专讜讘讛 讚谞讬讞讗 诇讬讛 诇讗拽砖讜讬讬 诪讙讟 讗讙讟 讜注讬讬谉 诇拽诪谉 (讘讘讗 诪爪讬注讗 讚祝 讻') 专讬砖 注"讗 讗讘诇 讗诪讗讬 诪讚讬讬拽 诇注讬诇 诪讛讱 诪转谞讬' 讚诇诪讗 讗讬讬专讬 诇讗诇转专 讜拽诪"诇 讚诇讗 讞讬讬砖讬谞谉 诇驻专注讜谉 (专). 讛谉 讗诪转 专"讝 诪讜拽讬 诇注讬诇 讘砖讟专讬 讞诇讟转讗 讚诇讗讜 讘谞讬 驻专注讜谉 讜讗驻砖专 讚讙诐 诇专讘讛 住"诇 讚讞讬讬砖讬谞谉 诇驻专注讜谉 讜爪专讬讱 诇讗讜拽诪讬 讘砖讟专讬 讞诇讟转讗 讜讗"讻 驻砖讬讟讗 讚诇诪讗讬 谞讬讞讜砖 讗诇讗 拽诪"诇 讚诇讗 讞讬讬砖讬谞谉 砖诪讗 诪讗讞专 谞驻诇 讜讗讬 诇讗诇转专 驻砖讬讟讗 讜注讬讬谉:
讜诇驻讬' 专砖"讬 谞讬讞讗 讚讻讬讜谉 讚转谞讬 讬讞讝讬专 讛讜"诇 诇驻诇讜讙讬 讘讬谉 诇讗诇转专 诇讝诪谉 诪专讜讘讛:


讙诪' 专' 讬专诪讬讛 讗诪专 讻讜'. 诇转讬专讜抓 砖诇 专' 讬专诪讬讛 讛讬讗讱 转诇讜讬 讝讛 讘讝诪谉 砖讛讘注诇 诪讜讚讛 讻讜' 讗诐 讛讬讗 谞讜转谞转 住讬诪谞讬 讛讙讟 讜讚讗讬 讬讜转谉 诇讛 讜爪"诇 砖讗讬谞诐 讬讜讚注讬诐 住讬诪谞讬 讛讙讟 讜专拽 讗转讜 诇讗砖诪注讬谞谉 讚诇讗 讞讬讬砖讬谞谉 砖诪讗 讗讬转专诪讬 讻讜' (砖). 讜诇转讬专讜抓 砖诇 专讘 讗砖讬 爪"诇 谞诪讬 讚诇讗 讞讬讬砖讬谞谉 诇砖诪讗 讗转专诪讬 讜注讬讬谉:


讘专砖"讬 讘讚"讛 讜诇注讜诇诐 讻讚拽讬"诇 讻讜' 讛讜"诇 诇讗驻诇讜讙讬 讻讜'. 诇诪讗讬 讚诪砖谞讬 讻讗谉 砖讛砖讬讬专讜转 诪爪讜讬讜转 讻讗谉 砖讗讬谉 讻讜' 讗诪讗讬 诇讗 诪驻诇讬讙 讘讘专讬讬转讗 讜注讬讬谉:


讘转讜住' 讘讚"讛 谞驻讬拽 讻讜' 讜讗"转 讗讘讬讬 讻讜'. 讘讙讬讟讬谉 讻诇诇讜 讗讘讬讬 讜专"讛 讜专"讝 [诇讞讚 诇讬砖谞讗]:


讘转讜住' 讘讚"讛 讗讬谉 讛讘注诇 诪讜讚讛 讻讜'. 讗讘诇 诇注讬诇 讘诪转谞讬' 砖诪讗 谞诪诇讱 诇讗 拽砖讬讗 诇讛讜 讚讗讬讬专讬 砖讗讬谉 讛讘注诇 讘驻谞讬谞讜 讚诪注讬讝讛 讜诪注讬讝讛 讜注讬讬谉 讘讻转讜讘讜转 讚祝 讻"讘. 讗讬转讗 驻诇讜讙转讗 讘讛讱 讜讘讬讘诪讜转 讚祝 拽讟"讝 注"讘 讘转讜住驻讜转:


讘转讜住' 讘讚"讛 讜讗驻讬诇讜 诇讝诪谉 诪专讜讘讛 转讬诪讛 讻讬讜谉 砖诪讜讚讛 砖诪诪谞讛 谞驻诇 讻讜'. 讘专砖"讬 讘诪住讻转 讙讬讟讬谉 诪驻专砖 讘讝诪谉 砖讛讘注诇 诪讜讚讛 砖讗讜诪专 诇讬转谞讜 诇讛 注"砖:


讘转讜住' 讘讚"讛 诪注讜诇诐 诇讗 讻讜' 诇驻讬 砖诪住驻拽 讗讜诪专 砖讛讜讗 砖诇讜 讻讜'. 讛拽砖讛 诪讜讛专"砖 讬爪"讜 诪讬 讛讻专讬讞 讗讜转诐 诇讝讛 讚讛讗 讗讬讻讗 诇诪讬诪专 讚讜讚讗讬 讗诐 讬讗诪专 讛讘注诇 砖讛讜讗 砖诇讜 讜诪讻讬专讜 讘住讬诪谉 砖讛讜讗 谞讗诪谉 讜讻讚诪住讬拽 专讘 讗砖讬 讗诇讗 讚讛讻讗 讗讬讬专讬 砖讗讬谉 讛讘注诇 诪讻讬专讜 讻诇诇 讗诇讗 砖讛讜讗 讗讜诪专 砖谞讗讘讚 诇讜 讛讙讟 砖砖诐 讛讘注诇 讬讘"砖 讜讛讬讛 讞转讜诐 讘砖讟专 讛注讚讬诐 讗诇讜 讜诇讛讻讬 讗诐 诇讗 讗诪专讜 讛注讚讬诐 砖诇讗 讞转诪讜 讗诇讗 注诇 讙讟 讗讞讚 讻讜' 讬砖 诇讞讜砖 砖诪讗 讞转诪讜 讗诇讜 讛注讚讬诐 讙"讻 注诇 讙讟 讗讞专 砖砖诐 讛讘注诇 讬讘"砖 讻讬讜谉 讚砖讬讬专讜转 诪爪讜讬讜转 讗讘诇 讻砖讗讜诪专讬诐 砖诇讗 讞转诪讜 诪注讜诇诐 讗诇讗 注诇 讗讞讚 讗讬谉 诇讞讜砖 讘讗讞专 讚诪讬转专诪讬 砖诪讗 讻砖诪讗 讜注讚讬诐 讗讞专讬诐 讻讗诇讜 讛注讚讬诐 讜讚讜"拽 注讻"诇 讜讗讬谉 讝讛 拽讜砖讬讗 讻诇诇 (转):


讘讗"讚 讜爪"诇 砖诇讗 专讗讜 讻讜'. 专"诇 讚诇讙讬专住讗 讛专讗砖讜谞讛 谞讬讞讗 讚谞讛讬 讚专讗讜 讞转讬诪讜转 讛注讚讬诐 讜讛讻讬专讜 砖讛讜讗 砖诇讛诐 诪"诪 砖诪讗 讛讜讗 砖诇 讗讞专 讜讛讙讟 砖讗讘讚 讛讘注诇 讛讬讛 砖诪讗 讻砖诪讗 讜注讚讬诐 讻注讚讬诐 讜诇讗 讛讬讛 讚讜诪讛 诇讗讜转讛 讛讞转讬诪讛 讜拽"诇:





专砖"砖

讙诪专讗 注讘讚 专讘讛 注讜讘讚讗 (讘讛讛讜讗 讙讬讟讗 讚讗讬砖转讻讞) 讻讜'. 诪讛专砖"诇 诪讞拽 讗诇讜 转讬讘讜转 讛诪住讜讘讘讜转 讜爪专讬讻讗 讟注诪讗 讜讗讜诇讬 诪驻谞讬 砖讛驻讜住拽讬诐 驻住拽讜 讻专"讝 诇拽诪谉 讜讻诇讬砖谞讗 讚驻诇讬讙 讗专讘讛 讜讬拽砖讛 讚讛诇讗 拽讬"诇 诪注砖讛 专讘 讜讻"讻 讛讛"诪 讘驻"讙 诪讛"讙 讛"讟 讗讘诇 讗讬 诇"讙 讘讛讛讜讗 讙讬讟讗 讬"诇 讚诪注砖讛 讛讜讛 讘砖讟专讬 讚诪诪讜谞讗 讜讻讚讗拽砖讬 诇讬讛 专"注 诇拽诪谉 (讻 讘) 讛讬讻讬 驻砖讬讟 诪专 讗讬住讜专讗 诪诪诪讜谞讗 讗诪谞诐 专砖"讬 驻讬' 讚诪讬讬专讬 讘讙讟:



转讚"讛 谞驻拽 (讘住讜驻讜). 讗"谞 讻讜' 讗讘诇 讛转诐 讻讜'. 讛诇讞"诪 讻转讘 砖诐 住讘专讗 讝讜 诪讚谞驻砖讬' 讜讗讬砖转诪讬讟转讬讛 砖拽讚诪讜讛讜 讛转讜住':



转讚"讛 诪注讜诇诐. 讜讗"转 讻讜' 讗"谞 诇讜诪专 砖讛讜讗 砖诇讜 讻讜'. 诇讻讗讜专讛 诇注讬诇 讘讚"讛 讜讗驻讬' 诪砖诪注 讚诪驻专砖讬 讛讘注诇 诪讜讚讛 讛讬讬谞讜 讚讗诪专 砖讻讘专 讙讬专砖讛 讗讘诇 讙诐 讛讜讗 讗讬谞讜 讗讜诪专 砖讝讛讜 讛讙讟 讘注爪诪讜 讘讜讚讗讬 讜讬"诇:





讞讬讚讜砖讬 专讘讬 注拽讬讘讗 讗讬讙专

专砖"讬 讚"讛 讞讬讬砖讬' 诇砖谞讬 砖讜讬专讬, 讗注"驻 砖讘讗 讗讞讚 诇驻谞讬谞讜 讜讗诪专 诪诪谞讜 谞驻诇 讜驻诇讜谞讬 讛讬' 诪砖诇讞讜 诇讗砖转讜 讜讻讜' 讜讗讬谉 诇讛拽砖讜转 诪谞讗 讬讚注讬' 砖讝讛 讛讜讗 砖诇讬讞 诇讘注诇 讝讛 讚讛讗 讗讬谉 讛讙讟 讘讬讚讜 讚讛讗 诪砖诪注 诪驻讬 专砖"讬 讚诇讗 讗讬讬专讬 讻讗谉 砖讛砖诇讬讞 注爪诪讜 诪爪讗讜, 讚讗驻砖专 诇讗讜拽诪讬 砖讬砖 诇讜 讻转讘 砖诇讬讞讜转 诪砖讜诇砖 讜讛讙讟 讗讬谞讜 诪砖讜诇砖, 讗诇讗 讗讬 拽砖讬讗 讛讗 拽砖讬讗 讗诪讗讬 诇讗 驻砖讟 讛讻讗 诪诪转谞讬' 讚诪爪讗 讙讬讟讬 谞砖讬诐 讚讝讛 注讚讬祝 讟驻讬 诇驻砖讜讟 诪讙讟 讗讙讟 讚讗讬讛讜 诪转专抓 诇讬讛 诇诪转谞讬' 讚诪爪讗 讙讬讟讬 谞砖讬诐 讘讗讬谉 砖讬讬专讜转 诪爪讜讬讜转 讗注"讙 讚讛讜讞讝拽讜 讜讛"讛 讗讬驻讻讗 讘砖讬讬专讜转 诪爪讜讬讜转 讗注"讙 讚诇讗 讛讜讞讝拽讜 讚讜诪讬' 讚住讬驻讗 讚讻诇 诪注讘"讚.
讜谞专讗讛 诇转专抓 讚讛谞讛 转讜住' 讚"讛 谞驻拽, 诪拽砖讜 注诇 驻讬专砖"讬 讚驻讬专砖 谞驻诇 诪谉 讛砖诇讬讞 讜诪拽讜讬诐 诪讛 诪注诇讬讜转讗 讚讛谞驻拽 讻讬讜谉 砖诇讗 讘讗 诇讬讚 讛讗砖讛 注"砖, 讜讬"诇 讚讗讬 讻转讘 讛谞驻拽 诪讬讬专讬 砖谞驻诇 诪谉 讛讗砖讛 讜砖讜讗诇转 讗讜转讜 讜讻讜' 讜拽驻砖讬讟 讚讬讞讝讬专 讜诇讗 讞讬讬砖讬' 砖诪砖拽专转 讜讗讬 讗讬讬专讬 砖讛砖诇讬讞 砖讜讗诇讜 讗讬讬专讬 讚诇讗 讻转讘 讘讬讛 讛谞驻拽 讻讜' 讜诪讜讻讬讞 砖驻讬专 注讬讬"砖.
讜讛谞讛 诇驻讬 讚专讱 讗' 砖诇 转讜住' 讜讚讗讬 诇"拽 拽讜砖讬讗 讝讜 讚诇讬讻讗 诇诪驻砖讟 诪诪爪讗 讙讬讟讬 谞砖讬诐 讚砖诐 诇讬讻讗 讗诇讗 讞讚讗 住驻讬拽讗 讚讛讗 讛讘注诇 讗讜诪专 转谞讜, 讜诇讬讻讗 诇讗住驻讜拽讬 讗诇讗 讗诐 讝讛讜 讙讬讟讛. 讗讘诇 讘讛讛讬讗 讙讬讟讗 讚讗砖转讻讞 讗讬讻讗 转专讬 住驻讬拽讬 讞讚讗 讗诐 讗砖讛 讝讜 谞转讙专砖讛, 讜讗祝 讗诐 谞转讙专砖讛 讗讻转讬 诇讗 讬讚注讬谞谉 讗诐 讝讛讜 讙讬讟讛, 讜讗讬谉 诇讛拽砖讜转 诪讛 讗讬讻驻转 诇谉 讗诐 讝讛讜 讙讬讟讛 讘讬谉 讻讱 讜讘讬谉 讻讱 讬转谞讜 诇讛 诇专讗讬' 讚讛讗 谞"诪 诇注谞讬谉 诪诪讜谉 讻拽讜砖讬' 讛讙诇讬讜谉. 注"讻 诪讜讻专讞 专讘讛 诇驻砖讜讟 诪诪转谞讬' 讚讻诇 诪注讘"讚 讚讙诐 砖诐 讗讬讻讗 转专讬 住驻讬拽讬, 讗讘诇 诇驻讬 讚专讱 砖谞讬 砖诇 转讜住' 砖讛砖诇讬讞 砖讜讗诇讜, 讜讻讘专 讛讜讻讞谞讜 诇注讬诇 讚诪讬讬专讬 砖讬砖 诇讜 讻转讘 砖诇讬讞讜转, 讜诇驻"讝 讙诐 讘讛讛讬讗 讙讬讟讗 诇讬讻讗 讗诇讗 讞讚讗 住驻讬拽讗 讗诐 讝讛讜 讙讬讟讛, 拽砖讛 讚讬驻砖讜讟 诪诪转谞讬'. 讗讜诇诐 讙诐 诇驻讬 讚专讱 讝讛 讬砖 诇转专抓, 讚诇拽诪谉 (讚祝 讻 注"讘) 讚"讛 讛讬讻讬 驻砖讬讟 诪专 讗讬住讜专讬, 诪拽砖讬诐 讘转讜住' 讜讗"转 讛讗 诪诪讜谞讗 讞诪讜专, 注讬讬"砖 讘' 转讬专讜爪讬诐. 讜转讬' 讘' 讛讜讗 讚诪讚讗讜专讬讬转讗 诇"讞 诇砖谞讬 讬讘"砖. 讗诇讗 诪讚专讘谞谉 诪砖讜诐 诇注讝 讜讘诪诪讜谉 诇"讞 诇诇注讝:
讜诇驻"讝 讗转讬 砖驻讬专 讚诪诪转谞讬' 讛讬讬谞讜 讬讻讜诇讬诐 诇讜诪专, 讻讬讜谉 讚讗讜诪专 转谞讜 砖讜讘 诇讗 讬爪讗 诇注讝 注讜讚 讜诪讚讗讜专讬讬转讗 诇"讞 诇砖谞讬 讬讘"砖, 讗讘诇 讘讛讛讬讗 讙讬讟讗 讚讗砖转讻讞 讞讬讬砖讬' 砖驻讬专 砖诪讗 讬讘讗 讛讘注诇 讜讬讜爪讬讗 诇注讝, 诇讻讱 驻砖讬讟 诪诪注讘"讚 讚讙诐 砖诐 砖讬讬讱 诇注讝 讻砖转拽讞 讘注诇 讗讞专 注"讬 讞诇讬爪讛, 讬讘讗 讛讬讘诐 讜讬讜爪讬讗 诇注讝. 讗诇讗 讜讚讗讬 讻讬讜谉 讚诇讗 讛讜讞讝专 诇"讞 讜驻砖讬讟 砖驻讬专, 讜讗讬谉 诇讛拽砖讜转 诪讛 诪拽砖讛 讛讙诪专讗 诪诪转谞讬' 讚诪爪讗, 注诇 诪转谞讬' 讚讛诪讘讬讗 讙讟, 讛讗 讻讗谉 诪讬讬专讬 讘讗诪专 转谞讜 诇"砖 诇注讝. 讗讘诇 讙讘讬 讛诪讘讬讗 讙讟 砖讬讬讱 诇注讝. 讚讝"讗 讚讙诐 讙讘讬 讙讟 诇"砖 诇注讝 讚诇讗 讬讜讜讚注 诇讛讘注诇 砖谞讗讘讚 讚讛砖诇讬讞 注爪诪讜 诪爪讗讜 讜讛讜讗 诇讗 讗诪专 诇讘注诇 砖谞驻诇 讻讬讜谉 砖讛讜讗 讬讜讚注 砖讛讜讗 讙讬讟讛. 讜讚讜拽:


转讚"讛 谞驻拽 讚拽 讜讗砖讻讞 讜讻讜'. 讜讬"诇 讚诪讜拽讬 诇讛 讚讗砖讻讞 讞讜抓 诇讘"讚.
讜诇讗 讝讻讬转讬 诇讛讘讬谉 讻诇 爪专讻讜, 讚讙诐 讘砖讟专讬 讞诇讬爪讛 讬砖 诇讛住转驻拽 讘讗讞专 讻诪讜 讝讛 讚讛讗 注"讻 诇讗 专讗讬谞讜 讘讬讚讛 砖讟专 讞诇讬爪讛, 讜讗讬谉 讛驻专砖 讘讬谉 讞诇讬爪讛 诇讛讛讬讗 讚讬爪讞拽 专"讙.
讜讗讜诇讬 讙诐 诇讛讱 转讬专讜爪诐 住"诇 讘讝讛 讻注讬谉 诪砖"讻 讘转讬专讜爪诐 讛讘' 讻讬讜谉 砖讝讛 讛讗讬砖 砖讜讗诇 讜讬讚注讬谞谉 砖讗讘讚 讛讙讟, 讚拽砖讛 讙"讻 转讬谞讞 讘讙讟 讚讻讬讜谉 讚砖讜讗诇 讛讙讟 诪讜讻讞 讚讗讘讚 诪诪谞讜 讙讟 讚讗讬谞讜 讞砖讜讚 诇砖拽专, 讗讘诇 讘讞诇讬爪讛 讚诇"砖 讻谉 诪谞讗 讬讚注讬' 砖讗讘讚 诪诪谞讛 砖讟专 讞诇讬爪讛, 讜爪"诇 讻讬讜谉 砖讛讗砖讛 砖讜讗诇转 讜讗讬谉 讗谞讜 诪讻讬专讬诐 讗讞专, 诪讞讝讬拽讬诐 讚讻讚讬谉 砖讜讗诇讛 讜诪诪谞讛 谞驻诇, 诪诪讬诇讗 讗祝 讗诐 砖讟专 讝讛 讚讗讞专 讛讜讗 诪讞讝讬专讬诐 诇讛 诇专讗讬', 讜讗祝 讗诐 谞讚讞讜拽 讚专讘讛 诇讗 住"诇 诇住讘专讗 讝讜, 讜转讜住' 讻转讘讜 专拽 讚讗讘讬讬 诪爪讬 住讘专 讻专讘讛 讚讗砖转讻讞 讘讘"讚, 讗诇讗 讚住"诇 诇讗讘讬讬 诇讞诇拽 讘讻讱, 诪"诪 转拽砖讬 讚诪谞"诇 诇讛砖"住 讚专"讝 住"诇 讚讗砖转讻讞 诇讘专讗讬, 讚诇诪讗 讗祝 讚专"讝 驻诇讬讙 讗专讘讛 讜住"诇 讚讞讬讬砖讬' 讘诇讗 讛讜讞讝拽讜, 诪"诪 住"诇 讘讗砖转讻讞 讘讘"讚 讙"讻 诪讞讝讬专讬诐 讻讬讜谉 讚砖讗诇讛 诪诪讬诇讗 诪讞讝讬专讬诐 诇讛 诇专讗讬讛 讜爪"诇 讘讻讜讜谞转 转讜住' 讚讚讜拽讗 讛讬讻讗 讚诇驻讬 讚讘专讬讛 讘讗诪转 讝讛讜 砖讟专 砖谞诪爪讗 讛讬讗 砖讜讗诇讛, 讘讝讛 谞讗诪讬谞讜 诇讛 注"讬 砖砖讜讗诇转 讘爪讬专讜祝 讛专讙诇讬诐 诇讚讘专讬讛 讚讛砖讟专 讘驻谞讬谞讜, 讗讘诇 讗诇讜 讛讬讛 讛讚讬谉 讚讘注诇诪讗 讞讬讬砖讬' 诇讘' 讬讘"砖 讚谞驻诇 讙诐 诪讗讞专, 讗"讻 讗祝 诇驻讬 讚讘专讬讛 砖谞驻诇 诪诪谞讛 砖讟专 讞诇讬爪讛, 诪"诪 讗讬谉 讘专讜专 砖讛砖讟专 讝讛 砖诇讛 讚砖诪讗 讙诐 诪讗讞专 谞驻诇, 讜讗"讻 诪诪讬诇讗 讗"讗 诇讚讜谉 诪讻讞 讝讛 讛砖讟专, 讜讛讜讬 讻诪讜 讗诪专讛 砖谞讞诇爪讛 讜讗讬谉 讛砖讟专 诇驻谞讬谞讜 讚诇讗 诪讛讬诪谞讛, 讜讻讬讜谉 砖讻谉 讬"诇 讚讙诐 讘转讬专讜爪诐 讗' 住"诇 讛讱 住讘专讗 讚讻讬讜谉 砖砖讜讗诇讛 诪讛诪谞讬谞谉 诇讛 砖谞讞诇爪讛 讜诪诪讬诇讗 砖讟专 讝讛 砖诇讛 讻讬讜谉 讚讗讬谉 砖讬讬专讜转 诪爪讜讬讜转 讜诇讗 讛讜讞讝拽讜, 讜讚讜拽:


转讜讚"讛 讜讗驻讬诇讜 诇讝诪谉 诪专讜讘讛 讜讻讜', 注' 诪讛专砖"诇.
讜诇讻讗讜专讛 转诪讜讛. 讚讗"讻 诪诪讬诇讗 讙诐 讘拽讜砖讬讬转诐 注讻"驻 诇讚讬谞讗 讚拽讬讬"诇 讚讝讬诇 讞砖 诇讛 讛讗 讚拽转谞讬 讘讘专讬讬转讗 讛讻讗 讚讬讞讝讬专 讛讬讬谞讜 讘转讜专转 讙讬专讜砖讬谉. 讗"讻 诪讛 讝讛 砖讛讜住讬驻讜 讘转讬专讜爪诐 讜讬讞讝讬专 诇讗砖讛 讛讬讬谞讜 讘注讚讬诐, 讚谞专讗讛 讻讗诇讜 讘讗讜 诇讞讚砖 讚诇讗 谞讬讚讜拽 诪诇砖讜谉 讬讞讝讬专 讚诪讛诪谞讬谞谉 诇讬讛, 讗诇讗 讚讬讞讝讬专 讗驻砖专 诇驻专砖 讘转讜专转 讙讬专讜砖讬谉. 讜讛讗 讝讛 爪"诇 讙诐 讘拽讜砖讬讬转诐, 讙诐 讬拽砖讛 讘驻砖讜讟讜 注诇 转讜住' 讚讗诐 讛讬' 住"诇 讘转讞讬诇讛 讚讬讞讝讬专 诪砖诪注 讞讝专讛 讘注诇诪讗, 讗"讻 诪诪讬诇讗 诪驻讜专砖 讛讻讗 讚诪讛诪谞讬谞谉 诇讬讛 砖讻讘专 讙讬专砖, 讜诇诪讗讬 讛讜爪专讻讜 诇讛拽砖讜转 诪住讜讙讬' 讚讘"讘 讛讗 诪讬谞讬讛 讜讘讬讛 拽砖讛 讻讬讜谉 讚拽转谞讬 讬讞讝讬专 诪讜讻讞 讚诪讛诪谞讬谞谉 诇讬讛 砖讙专砖讛, 讗"讻 诪讛 讘讻讱 讚谞驻诇 诪讗讞专 谞讞讝讬专 诇讛 诇专讗讬讛:


讜谞诇注谞"讚 讚讬"诇 讛讗 讚拽讬讬"诇 讝讬诇 讞砖 诇讛 讛讬讬谞讜 讻讬讜谉 讚讗讬讻讗 拽爪转 专讬注讜转讗 讚诇讬讻讗 拽诇讗 讚讙讬专砖讛 讞讬讬砖讬' 讚讞住 讛讜讗 注诇 驻砖讬讟讗 讚住驻专讗, 讗讘诇 讛讬讻讗 讚诇讬讻讗 讞砖砖 讝讛 讚讞住 讗驻砖讟讗 讚住驻专讗 讘讜讚讗讬 诪讛讬诪谉 讚讛讜讬 讘讬讚讜 诇讙诪专讬, 讜讗"讻 讬"诇 讗祝 讚讬讞讝讬专 讛讬讬谞讜 诇专讗讬讛 诪"诪 驻专讬讱 砖驻讬专 讛砖"住 讜讛讬讬谞讜 讚讛讗 讚讗诪专讬' 讚讬讞讝讬专 诇专讗讬讛 讜诪讛讬诪谉 讗祝 讚拽讬讬"诇 讝讬诇 讞砖 诇讛 讛讻讗 注讚讬祝 讻讬讜谉 讚讘讬讚讜 诇讜诪专 转谞讜 注转讛 诇砖诐 讙讬专讜砖讬谉 讜讬讻讜诇 诇讙专砖讛 讘讙讟 讝讛 诪讘诇讬 讛讜爪讗讜转 驻砖讬讟讗 讚住驻专讗 讛讜讬 讘讬讚讜 诇讙诪专讬. 诪砖"讛 诪讛讬诪谉 讚讻讘专 讙讬专砖讛 讜诪讞讝讬专讬诐 诇专讗讬讛 讘注诇诪讗. 讜讛砖"住 驻专讬讱 讚讛讬讗 讙讜驻讛 拽砖讛 讚讗诐 讛讬讛 讗讜诪专 转谞讜 讬讛讬讛 讛讚讬谉 讚讗讬谉 诪讞讝讬专讬诐 诪讞砖砖 讚讬讘"砖 讗讞专 讛讜讗 讜诪诪讬诇讗 讗讬谉 讘讬讚讜 诇讙专砖讛 讘讙讟 讝讛, 讜砖讜讘 诇讗 谞讗诪讬谉 诇讬讛 砖讻讘专 讙讬专砖讛, 讜诪砖"讛 讛拽砖讜 专拽 诪住讜讙讬讗 讚讘"讘 诇诪"讚 讚谞讗诪谉 诇讜诪专 讙专砖转讬', 讗讘诇 诇驻"诪 讚转讬专爪讜 讚诪讻讞 讚诇讗 驻诇讙讬' 讗"讗 诇讛讗诪讬谉, 讛讜爪专讻讜 诇讜诪专 讚讬讞讝讬专 讛讬讬谞讜 诇专讗讬'.
讜讘讻讜讜谞转 转讬专讜爪诐 谞诇注"讚 讚讗讬谉 讻讜讜谞转诐 讚讗转讬' 讻诪"讚 讘讘"讘 讚诇讗 驻诇讙讬' 讚讬讘讜专', 讚讛讜"诇 诇驻专砖 讻谉 讘讛讚讬', 讜诪讛 讙诐 诇驻诪"砖 讛诪讛专砖"诇 讘拽讜砖讬讬转诐 专拽 诇诪"讚 讚讙专砖转讬 谞讗诪谉, [讜讛讬讬谞讜 讚讘注讬 诇讗住讜拽讬 讚专"讝 住"诇 讻讻"注 讗讬 诪砖讜诐 讚讛讬' 拽砖讛 讚讛讜"诇 诇讛砖"住 诇讜诪专 讚专讘讛 诇住"诇 讻诪"讚 讚讙专砖转讬 谞讗诪谉] 讗"讻 住讜祝 住讜祝 注讚讬讬谉 诇讗 讛专讜讬讞讜 讻"讻 讘转讬专讜爪诐 讻讬讜谉 讚注讚讬讬谉 专"讝 诇讬转' 诇讻"注, 讜诇讝讛 爪"诇 讚讻讜讜谞转诐 讚讗祝 诇诪"讚 驻诇讙讬' 讚讬讘讜专讬' 讛讬讬谞讜 讘讗诪专 讙专砖转讬, 讚讗诪专讬' 讚诪讛 砖讗讜诪专 讝讛 砖诇讜 砖拽专, 讜诪讛 砖讗讜诪专 讙专砖转讬 讗诪转 砖讙讬专砖讛 注转讛, 诪砖讗"讻 讛讻讗 砖讛讙讟 砖谞诪爪讗 谞转注讻讘 讘讬讚 讛诪讜爪讗讜 讛专讘讛, 讜讗讜诪专 讙专砖转讬 讘讙讟 讝讛 讚讬讚讜注 讚诇讗 讙讬专砖讛 注转讛 讚讛讗 讛讙讟 诇讗 讛讬讛 讘讬讚 讛讘注诇 诪砖注转 讛诪爪讬讗讛 注讚 注转讛, 讜讻讬讜谉 讚讗讬谉 诪讗诪讬谞讬' 讗讜转讜 诪讝诪谉 讛讻转讜讘 讘讙讟 讗"讗 诇讜 诇讛转讬专 诪讻讗谉 讜诇讛讘讗 讚讗"讗 诇讛讬讜转 讛讛讬转专 诇讞爪讗讬谉, 讻讬讜谉 讚讛讛讬转专 讚诇讛讘讗 讗讬谞讜 讘诪爪讬讗讜转 专拽 讗诐 诪讙讜专砖转 讙诐 诇诪驻专注. 讜讘诇砖讜谉 转讜住' 讘讙讬讟讬谉 诪驻讜专砖 讬讜转专 讻谉:





驻谞讬 讬讛讜砖注

讘驻专砖"讬 讘讚"讛 讻诇 诪注讘"讚 讻讜' 讜讝讛 诪拽讜讬讬诐 讘讘"讚 讛讬讛 讜诇讻讱 讛讜讘讗 砖诐 注讻"诇. 讜谞专讗讛 诪驻讬专讜砖讜 讚讘讘"讚 讚专讘 讛讜谞讗 讙讜驻讗 谞讻转讘 讛谞驻拽 注"讝 讛讙讟 讜讬砖 诇转诪讜讛 注"讝 讚诪诇讘讚 诪讛 砖讛拽砖讜 讛转讜住驻讜转 注诇 驻讬专讜砖讜 讬砖 诇转诪讜讛 注讜讚 讚讗"讻 砖讛讘"讚 砖诇 专"讛 讛讬讜 诪讻讬专讬谉 讞转讬诪转 讛注讚讬诐 讛讞转讜诪讬诐 注诇 讛讙讟 砖讛讬讛 诪注讬专 砖讜讬专讬 砖讛讬讜 诪讻讬专讬谉 讘讜 讗"讻 讗讬讱 砖讬讬讱 诇讞讜砖 诇砖讜讬专讬 讗讞专 砖讬讛讬讛 讙"讻 砖诪讜转讬讛诐 讻砖诪讜转 讗诇讜 讛注讚讬诐 砖讛专讬 讞转讬诪转谉 谞讬讻专转 诇讛诐 讜诇讞转讬诪讛 讻讞转讬诪讛 讜讚讗讬 诇讬讻讗 诇诪讬讞砖 讻诪讜 砖讬转讘讗专 讘住诪讜讱 讘诇砖讜谉 讛转讜住驻讜转 讜讗祝 讗诐 谞讚讞拽 诇讜诪专 砖讬砖 诇讞讜砖 砖讗诇讜 讛注讚讬诐 诪砖讜讬专讬 砖讛讬讜 诪讻讬专讬诐 讛诇讻讜 诇注讬专 砖讜讬专讬 讗讞专转 讜讞转诪讜 砖诐 讙诐 讻谉 注诇 讙讟 讗讞专 讘讗讜转讜 讬讜诐 注爪诪讜 讛讻转讜讘 讘讝讛 讛讙讟 砖讛砖诇讬讞 讬讜讚注 讛讗诪转 砖讞转诪讜 注"讝 讛讙讟 砖讘讬讚讜 讜讛砖诇讬讞 讙讜驻讗 诇讗 讞砖讬讚 诇谉 讚诪砖拽专 讗诇讗 砖讛讜讗 讘注爪诪讜 讟讜注讛 讜住讜讘专 砖讝讛 讛讙讟 砖诇讜. 诪"诪 讬砖 诇转诪讜讛 讻讬讜谉 砖讝讛 讛砖诇讬讞 讛讘讬讗 讝讛 讛讙讟 诇驻谞讬 讛讘"讚 诇拽讬讬诪讜 讜讗"讻 爪"诇 砖讛讘"讚 讙讜驻讗 谞住转驻拽讜 砖诪讗 讛讜讘讗 诇驻谞讬讛诐 注讜讚 讙讟 讗讞专 讻讝讛 讜讻转讘讜 注诇讬讜 讙"讻 讛谞驻拽 讻讝讛 讜讝讜 讞砖砖讗 专讞讜拽讛 诪讗讚 讜讗诐 讛讗诪转 讻谉 讛讬讛 砖拽讬讬诪讜 讘' 讙讬讟讬谉 砖讜讜讬谉 讗"讻 诇讗 砖讬讬讱 诇讜诪专 讞讬讬砖讬谞谉 诇砖谞讬 砖讜讬专讬 讚讜讚讗讬 讘' 砖讜讬专讬 谞讬谞讛讜 讻讬讜谉 讚讘讝讜 讛砖讜讬专讬 讛讬讜 讬讜讚注讬谉 讚诇讬讻讗 转专讬 讬讜住祝 讘谉 砖诪注讜谉 讜讬砖 诇讬讬砖讘 讘讚讜讞拽 讜爪"注:


讘转讜住驻讜转 讘讚"讛 谞驻拽 讚拽 讜讗砖讻讞 讻讜' 拽砖讛 讚讗诐 讻谉 诪讛 诪讜注讬诇 讛讛谞驻拽 讻讜' 讚讗诐 讬砖 诇讞讜砖 诇谞诪诇讱 讻讜' 注讻"诇. 讜诇讻讗讜专讛 讬砖 诇讬讬砖讘 拽爪转 砖讬讟转 专砖"讬 讚讗祝 注诇 讙讘 讚讘讻诇 讙讬讟讬谉 讘讬讚 砖诇讬讞 讚注诇诪讗 诇讗 讞讬讬砖讬谞谉 诇谞诪诇讱 讻讬讜谉 讚讗讬谉 讬讻讜诇 诇讘讟诇讜 讗诇讗 讘驻谞讬 讛砖诇讬讞 讻诪"砖 讛转讜住驻讜转 讘住诪讜讱 讜讻谉 诇讗 讞讬讬砖讬谞谉 诇诪讝讜讬讬祝 讚讛砖诇讬讞 谞讗诪谉 讗诐 讗讜诪专 讘驻"谞 讜讘驻"谞 讗讜 砖讗驻砖专 诇拽讬讬诪讜 注讜讚 诪"诪 讛讗讬 讙讬讟讗 讻讬讜谉 讚谞驻诇 讗讬转专注 讟讜讘讗 讜讞讬讬砖讬谞谉 诇讻诇 诪讗讬 讚讗讬讻讗 诇诪讬讞砖 讻诪"砖 讛转讜住驻' 注爪诪谉 讘住讜讙讬讬谉 讜讘讻诪讛 讚讜讻转讬 讜讗"讻 诪诪讬诇讗 讗讝诇讬 谞诪讬 谞讗诪谞讜转 讛砖诇讬讞 讚讗诪专讬谞谉 讗讬 住"讚 讚讙讬讟讗 诪注诇讬讗 讛讜讬 讛讬讛 谞讝讛专 讘砖诪讬专转讜 讜诪诪讬诇讗 讞讬讬砖讬谞谉 诇砖诪讗 谞诪诇讱 讜讛讜讚讬注 诇砖诇讬讞 讘讘讬讟讜诇讜 讗讜 砖诇讗 诪住专讜 诇讬讚讜 讻诇诇 讘转讜专转 砖诇讬讞讜转 讜诇讻讱 诇讗 谞讝讛专 讘砖诪讬专转讜 讗讜 砖诇讗 谞驻诇 诪讬讚讜 讗诇讗 诪讬讚 讛讘注诇 讜讬砖 诇讞讜砖 讙"讻 诇诪讝讜讬讬祝 讜讗驻讬' 拽讬讜诐 讘讞讜转诪讬讜 讗驻砖专 讚诇讗 诪讛谞讬 讻诪"砖 讛转讜住驻讜转 诇注讬诇 讚祝 讬"讙 注"讘 讚砖讟"讞 砖讗讬转专注 讘谞驻讬诇讛 诇讗 诪讛谞讬 诇拽讬讬诪讜 讗讞"讻 讜讻谉 讬砖 诇讞讜砖 讙"讻 诇砖谞讬 砖讜讬专讬 讻讚讞讬讬砖 专"讛 讜注诇 讻诇 讛讞砖砖讜转 讗专"讞 诇专讘讛 讚诇讬注讬讬谉 讘讬讛 讜驻砖讬讟 砖驻讬专 诪诪转谞讬' 讚讻诇 诪注砖讛 讘讬转 讚讬谉 讛"讝 讬讞讝讬专 讜讛讬讬谞讜 讙"讻 砖"讞 砖讬砖 讘讜 讛谞驻拽 诪讜讻讞 诪讝讛 讚诇讗 讞讬讬砖讬谞谉 砖讝讬讬祝 讛讛谞驻拽 讙讜驻讗 讗祝 注"讙 讚讗讬转专注 讘谞驻讬诇讛 讜讻诪讜 砖讛讘讬讗讜 讛转讜住驻讜转 讝讜 讛专讗讬讛 注爪诪讛 诇注讬诇 讜诪讜讻讞 讙"讻 讚诇讗 讞讬讬砖讬谞谉 诇谞诪诇讱 讜诇讗 诇砖谞讬 砖讜讬专讬 讜讗"讻 讛"谞 讘讛讗讬 讙讬讟讗 讚讻' 讘讜 讛谞驻拽 诇讗 讞讬讬砖讬谞谉 诇诪讝讜讬讬祝 讜讻谉 诇砖诪讗 谞诪诇讱 讜诇讗 诪住专讜 讻诇诇 诇砖诇讬讞 讘转讜专转 讙讬专讜砖讬谉 讗讜 砖谞转谞讜 讜讘讟诇讜 诪讬讚 讘驻谞讬讜 讚讻讬讜谉 砖讛讬讛 讘讬讚 讛砖诇讬讞 讘讘"讚 诇讻转讜讘 注诇讬讜 讛谞驻拽 讜讚讗讬 砖诇讬讞 讙诪讜专 诇讙讬专讜砖讬谉 讛讜讗 讜讻谉 诇讗 讞讬讬砖讬谞谉 诇砖谞讬 砖讜讬专讬 讜诪"砖 专砖"讬 讞砖砖讗 讚谞诪诇讱 讛讬讬谞讜 诪砖讜诐 讚讞砖砖讗 讝讜 谞讝讻专 讘诪砖谞转讬谞讜 讜注诇讛 拽讗讬 讛讗讬 讚讻诇 诪注讘"讚 讜诪诪讬诇讗 讚转讜 诇讬讻讗 诇诪讬讞砖 谞诪讬 诇讻诇 讛讞砖砖讜转 讚诪讜讻讞 讙诐 讻谉 诪讛讗讬 讚讻诇 诪注砖讛 讘讬转 讚讬谉 讜讘诇讗"讛 爪专讬讱 诇讜诪专 讻谉 诪讚诇讗 讛讝讻讬专 专砖"讬 诇讛讜爪讬讗 诪讬讚讬 讞砖砖讗 讚砖谞讬 砖讜讬专讬 砖注诇讛 谞住转驻拽 专"讞 讜专"讛 讗注"讻 讻讚讻转讬讘谞讗 讜讚讜"拽:

